Seattle ROCK’N’ROLL maraton, 25. jun 2011.\nSrđan Kulić 23.09.2011 Trkači reporteri13 views\nEvo me u Sijetlu, 10.000 kilometara i 22 sata putovanja daleko od kuće u Beogradu. Nalazim se, zajedno sa još 26 hiljada ljudi, na startu trke, koja se zove Rokenrol Sijetl maraton, uličnog spektakla tokom kojeg na svaku milju (1,6 km) svira poneki bend.\nSedam je ujutro, hladan vazduh s Pacifika mi bistri um a koncentracija mi je podešena na maksimum. Sada znam da više ne sanjam, da sam zaista u gradu u koji čitav život želim da dođem.\nPrenosimo vam samo deo teksta koji je objavljen u srpskom izdanju Playboy magazina. Tekst je napisao Srđan Kulić, član Road Runners Club Trčanje.rs\nS velikog razglasa čuje se Paradise City od Guns-a i sirena označava početak trke. Krećem lagano u ogromnoj masi i džogiram 20 minuta pre nego što ću proći kroz startnu liniju u koloni trkača kojoj nije bilo kraja, a podsetila me je na one studentske iz ‘96, od Terazija do Mostara. Poučen iskustvom s Beogradskog maratona, očekujem gaženje na startu, međutim, toga nema, jer je organizator pitao sve učesnike za očekivano vreme i stavio nas u grupu sa sličnima. Prva grupa je najbrža, 35. najsporija. Tako se na startu ne dešava da brži gaze sporije. Ja sam u odeljku broj 15.\nNa patikama svi trkači imaju uređaj koji meri vreme od startne linije do finiša, kao i prolazna vremena. Rezultati su na netu popodne istog dana. Voleo bih da i u Beogradu imamo tih nekoliko pomagala, koje dosta olakšavaju trku. Oduševljen sam time koliko su Amerikanci praktični i profesionalni. Sve je jasno i sve je negde napisano, ako nije napisano, onda će ti neko već ljubazno reći šta te zanima. Okrepa, koja mnogo znači trkačima, i pre trke, i za vreme nje i posle konstantno je dostupna u vidu voća, keksa, izotonika, energetskih gelova i vode.\nSetio sam se da sam tačno pre godinu dana počeo da brzo hodam i trčim, prvi put u životu nakon 34 godine, a sada me evo u Sijetlu, prestonici grandža gde se spremam za svoju naj trku do sada… Što bi rekli Ameri: ”AWESOME!” Kolona trkača bila je na startu i energija ljudi samo što nije eksplodirala, kada je trka počela.\nPosle pet kilometara nisam više mislio ni o čemu, koncentrisao sam se samo na trku i vreme. Kako su kilometri prolazili, tako su se smenjivali bendovi, sve bolji od boljih. Baš me je dizalo u trenucima kad se mlečna kiselina toliko nagomila u nogama da krene da boli. Onda čuješ kako praši rokenrol, pa prestane da boli, pa opet počne, a onda čirlidersice iz lokalnih škola krenu da navijaju: ”Come on man, you can do it, come on, you are doing great, go, go, go!!!”\nSve vreme te lože da istraješ, da ne kloneš duhom i to zaista radi. Gledaoci pružaju ruke, javljaju se, navijaju i to traje celom dužinom trke. Tu su i žene veterana, tu su iz američkog Udruženja za borbu protiv kancera, tu su hiljade i hiljade ljudi koji su izašli da gledaju trku i da navijaju za sve trkače, nebitno da li nekog znaju ili ne. To mnogo znači učesnicima, svaki trkač zna koliko je bitna podrška, posebno u momentima krize.\nJa sam pratio pejsera – profi atletičarku koja nosi u ruci tablu na kojoj piše vreme 2.00. To znači da, ako trčim sa njom, sigurno stižem na kraju za tačno dva sata. Ima ih i koji nose 1.30, ili 1.45, ili 2.30, ali ja sam pratio ovu caricu, crnu trkačicu koja nosi 2.00, a siguran sam da može da ide i 1.20. Sve vreme je pričala i davala nam savete – sad brže, sad sporije, sad istresi ruke, evo je uzbrdica, smanji korak i slično.\nOko osamnaestog kilometra baš sam se umorio i tada je krenula mentalna borba da ne popustim. Dok sam trčao preko nekog nadvožnjaka, sve vreme sam zamišljao kako prestajem da trčim, sedam na trotoar, izuvam patiku i krećem da masiram stopalo: ”Ah, kako to prija, ma sad ću da stanem i da to sprovedem u delo, šta mogu da izgubim, tri minuta… Pa, da, evo sad ću… Ma, ne, nemoj sada da staješ, izdrži još samo malo…”\nI tako ping-pong borba celih 10 minuta. Pošto, ipak, nisam odustao, opet sam ubrzao pred start i razmišljao da li ću jednom da trčkaram na trci onako lagano da mi nije bitno vreme? Izgleda da neću, uvek te na kraju ponesu i cilj, i masa, i sve, i kao Forest Gamp samo trčiš dok ne dođeš do kraja.\nHvala prijateljima na podršci i navijanju, hvala Bogu što sam bezbedno došao do trke u Sijetlu, jer svi trkači znaju koliko je bitno ne povrediti se i sačuvati zdravlje pred trku. Ulazim u cilj i vreme je sat i 57 minuta. Prosto sam oduševljen, jer je to moj rekord, prvi put ispod dva sata, strava! Prošao sam kao 3228. od 17.101 trkača koji je završio polumaraton.\nOnda dolazi onaj trenutak kad ti okače medalju oko vrata i ta nagrada kao dokaz da si uspešno završio trku je nešto za šta vredi trčati sve te kilometre… Izgubio sam oko 2.000 kalorija, dobio medalju, odslušao rok koncert i odoh kući. Savršen dan!\nKompletan tekst možete pročitati u magazinu Playboy, izdanje septembar 2011.\n23.09.2011 Micic Srecko Reply\nInteresantmo iskustvo i veoma interesantna destinacija za trčanje (polu)maratona koja je samo za maštanje za veliki broj naših trkača.\nAli već posle laganog prelaza preko teksta i slika se primećuje da naslov teksta ne odgovara samoj trci. U naslovu se govori o maratonu, ali iz teksta i sa slike sa medalama se vidi da je to u stvari polumaraton. Postoji MALA razlika između polumaratona i maratona koju ću Vam sada objasnititi … naravno da neću da ne bih gubio ni moje ni vaše vreme jer to dobro znate.\nI posle pročitane ove skraćene verzije teksta napisanog za PLAYBOY dolazim do zaključka da je ovo tekst jednog novog člana sveta trčanja i namenjenog za neupućene čitaoca magazina kao i za direktora beogradskog maratona i ostale iz organizacije beogradskog maratona ( da postoje uređaji koji se stave na patike i koji mere vreme takmičara sa prolaznim vremenima i da se odmah posle toga mogu videti rezultati na netu ilo odštampani i prikačeni na tablu ili najbliže drvo, kao i da pored vode trkačima mogu da se daju i još neke stvari … –\nMožda da se tekst pošalje i gradonačelniku, pa da on to malo pogura kako je to uradio sa premeštanjem trke sa subote na nedelju …\nI još jedna zamerka autoru – gde je on video gaženja na Beogradskom maratonu. Možda u Trci zadovoljstva, jer sa onih nekoliko stotina trkača koji učestvuju na maratonu i polumaratonu to nije moguće :))\n26.09.2011 Daca Maric Reply\nZašto je našim ljudima uvek bitniji detalj (koji je često nevažan) od suštine priče? Ode naš čovek preko sveta da trči, podeli to sa nama na simpatičan način, a mi komentarišemo da li je to maraton ili polumaraton. Događaj se zasigurno zove Sijetl rokenrol MARATON, a on se sastoji od dve trke: maratona i polumaratona, što je najčešći slučaj na svim trkama. Pa i naš Beogradski MARATON se sastoji od tri trke: maraton, polumaraton i trka zadovoljstva-5k.\nUostalom, lepo piše da mu je vreme na cilju bilo sat i 57 min, zar misliš Srecko da je to bilo na maratonu..pa to bi bio svetski rekord :) Da skratim, poenta je ono što je bitno, a mi svi malo pozitivnije da gledamo na stvari i sa više dobre volje. To naročito važi za ljude koji organizuju naše trke.\n27.09.2011 Damnjancoa Reply\nnakon laganog prelaza preko integralne verzije Vaseg komentara dolazim do zakljucka da ne pripadate grupi novih trkaca i da ste vrlo upucen citalac gore pomenutog magazina. Cak iz velikih slova kojim ste napisali ime gore pomenutog magazina proizilazi da ste veliki postovalac istog.\nOtuda bih vas zamolio, kao neiskusan trkac i neupucen citalac, da ipak objasnite razliku izmedju maratona i polumaratona jer i meni iz ovako konfuznog teksta nista nije jasno kao ni vama.\nZapravo meni su jedino jasne one ostale stranice gore pomenutog magazina, na kojima predlazem da se i vi zadrzite. Uzitak je slican kao na Trci zadovoljstva. Dosta pomaze i ako tokom prelistavanja pustite Seku ili Stoju, ni slucajno nemojte kvariti satisfakciju sa nekim odvratnim rokenrolom.\nSmells like senile spirit!\n27.09.2011 Micic Srecko Reply\nlagani prelaz Vas je doveo do pogrešnog zakljička. Ja nisam\ndobro upućen čitalac i štovalac pomenutog magazina. Čuo sam za njega kada je\npočeo da izlazi (srpsko izdanje) i čudi me da još uvel izlazi. Američku verziju\nsam video, ali me nije impresionirala. Možda nešto malo znam o trčanju na\nosnovu broja trka na kojim sam učestvovao.\nRazlika između maratona i polumaratona se\nsastoji od četiri slova: polu i ko razume značenje ova četiri slova razumeće razliku između maratona i\nA što se tiče ostalih stranica pomenutog\nmagazina ne znam o čemu se radi pa ne mogu ništa da kažem, ali sam došao do zaključka\nda Vi tokom prelistavanja istog, a valjda i tokom trčanja slušate pesme\npomenutih, meni malo poznatih pevačica. Žao mi je, ali ja tokom trčanja tj,\nskoro nikako ne koristim uređaje koji reprodukuju muziku pa neću moći da\nproverim kakav je ugođaj slušati pomenute pevačice i tokom trčanja.\n27.09.2011 Rajko 1893 Reply\nBravo Srećko, ne slušaj ove što te vrijeđaju, mogu samo da ti pljunu pod prozor.\n28.09.2011 Aleksandar Crveni Reply\n@60d53dd6c1fb86a671f971ec131c6123:disqus, ja te apsolutno nista nisam razumeo. Bilo bi lepo da svako ko ucestvuje u bilo kakvoj diskusiji se predstavi imenom i prezimenom a ne da se krije iza nekih nadimaka.\n23.09.2011 Bosskoj Reply\nOdlican tekst, citao sam ga slusajuci Ganse i ugodjaj je bio potpun. Samo naprijed care!\n24.09.2011 trispeed Reply\nMuzika bas za ovu veliki konstantni napor kakav je polumaraton. Pejseri za 1.30 1.45 itd prosto neverovatno i nemoguće na ovim prostorima kakav je Beogradski maraton.Ogromne pare se okreću oko ove manifestacije dovede se par neuhranjenih crnaca svake godine da uzmu pare i vrate se kući a domaće takmičare ma ko ih …. Svake godine konstantno manji broj zainteresovanih domaćih takmičara. Pogledajte koliko ih je bilo recimo 1997 kada smo finansijski bili i u goroj situaciji… Ukoliko možete finansijski da uzgurate umesto Beogradskog potrošite novac i svoj znoj i vreme na neku od trka po zapadnoj evropi napr Bečki maraton ili neki drugi. Bar da vidite kako maraton odnosno polumaraton treba da izgleda. O broju takmičara organizaciji itd to treba videti i doživeti!.Naravno ko nije u takvoj situaciji ( nažalost većina onih koji vole trčanje ) i BGD nije loš ipak je u Srbiji najveći a nema se kud.\n13.10.2011 Tanja Reply\nA jos nam kazi kako si stigao u Sijetl, kakva je veza, cijene, participacija i ostalo. Izvanjavam Ti se ako to vec pise u Plejboju, jednostavno nemam hrabrosti da ga kupim, mogla bih tamo da vidim, recimo, Stoju, i da se zgranem… :D:D:D\nPrevious ArticleTrkačka zahvalnica Stivu Džobsu\nNext ArticleMoj prvi polumaraton – Ljubljana 2011 #13\nImam 35 godina, lepotu trčanja sam otkrio relativno kasno, tek jula 2010 i od tada sam trkač rekreativac. Posebno mi je interesantna disciplina polumaratona i sprint triatlona. Inače sam oženjen, zaposlen, imam sina Ognjena, završio sam Fon. U budućnosti želim da se oprobam u maratonu i triatlonu.\nDraško Stanković 13.08.2020\nMilica Luković 24.07.2020\nNorbert Weber 03.06.2020


Početak/Ekonomija/Vučić: Otvaranje Cumtobela važno za celu Srbiju\nPredsednik Srbije Aleksandar Vučić stigao je danas nešto posle 14 časova na svečano otvaranje fabrike Cumtobel i pred više hiljada gradjana koji su ga dočekali istakao da je priča o toj Cumtobelu pokrenuta pre dve i po godine, a sada imamo fabriku u kojoj će raditi 1.100 radnika i čiji će godišnji promet biti 120 miliona evra.\n„To je veoma značajno za celu našu zemlju, ne samo za Niš. Video sam dolazeći ovde mnogo dece. Ona će imati srećniju budućnost ukoliko budemo otvarali nova radna mesta“, istakao je Vučić.\nOn je istakao da 55 odsto ukupnih stranih investicija u ovaj deo Balkana završi u Srbiji, ali će se Vlada Srbije boriti da stigne do cifre od više od 60 odsto.\n„Morali smo posle decenija propadanja da pravimo teške poteze. Sada već tri godine imamo suficit u budžetu, a šest godina stabilan kurs“, kazao je Vučić.\nOn je najavio da će pet okruga na jugu Srbije Pčinjskog, Jаblаničkog, Topličkog, Pirotskog i Nišаvskog imati i dalje punu podršku Vlade Srbije.\n„Uradili smo mnogo toga, ali moraćemo još dosta da uradimo za Belu Palanku, Crnu Travu,Bosilegrad, Pirotski, Pčinjski okrug. U Nišu imate već Aster, Leoni, Imi, novi Klinički centar. Mi i dalje nismo zadovoljni jer znamo da možemo mnogo više i bolje“, izjavio je Vučić.\nOn je kazao da će se gradjani Srbije ponositi svojom zemljom koja će biti sve uspešnija i podsetio da je predsednik koji je najviše dolazio u Niš, više nego svi predsednici i premijeri zajedno od 1945. godine do sada.\nAleksandar Vučić Cumtobel predsednik svečano otvaranje


Kakva muzika najviše odgovara vašem horoskopskom znaku - Natalna Karta - Izrada natalne karte, tumacenje, uporedni horoskop, sta me ceka u buducnosti\nVodolija obožava fuziju zvukova, džeza, elektronske i akustične muzike. Veliki je fan Dejvida Bouvija, ali i Morisa Ravela i " Elektrik Lajt" orkestra.\nPočetna - Zanimljivosti - Kakva muzika najviše odgovara vašem horoskopskom znaku


Kršćanski susreti na www.christianpartner.co - Naslovnica\nOdaberite zemljuSjedinjene Američke Države========================ArubaAustralijaAustrijaBahamiBarbadosBrazilDominikaGanaGrčkaGuyanaIrskaItalijaJamajkaKajmansko otočjeKanadaKinaKolumbijaNikaragvaNovi ZelandSjedinjene Američke DržaveTrinidad i TobagoUS Virgin IslandsUjedinjeno KraljevstvoUskršnji otoci\nImam više od 18 godina. Potvrđujem da sam pročitao Uvjete, Pravila o privatnosti i Pravila o korišćenju kolačića. Također potvrđujem da želim primati promotivne e-poruke, ažuriranja profila, posebne ponude i komunikacije ot drugi profila, koje šalje christianpartner.co.


ZAKON O IZMENAMA I DOPUNAMA ZAKONA O PREKRŠAJIMA: PREKRšAJNI SUDOVI SU OVLAšćENI DA IZDAJU NAREDBU ZA PRIVOđENJE OSUMNJIčENOG KOJA VAżI NA TERITORIJI CELE SRBIJE, A POLICIJA, UKOLIKO NE MOżE ODMAH DA OKRIVLJENOG PREDA SUDU, MOżE DA MU ODREDI ZADRżAVANJE DO 24 čASA\nPrimenom novog Zakona o izmenama i dopunama Zakona o prekršajima("Sl. glasnik RS", br. 13/2016 - dalje: Zakon), nesavesni vozači više neće moći da izbegavaju sudski postupak. Prekršajne sudije mogu da izdaju poternice koje važe u celoj zemlji a ne, kao do sada, lokalno. Svaki pokušaj izbegavanja odlaska na sud, skupo će koštati.\nIzbegavanje odlaska kod sudije za prekršaje za neke je pravilo. Samo u Beogradu oko 250 vozača duguje ukupno 2.000 kazni koje treba da budu procesuirane. Praksa pokazuje da baš učinioci teških saobraćajnih nesreća najčešće izbegavaju sud.\nU Prekršajnom sudu kažu da, tek donošenjem novog Zakona, sudijama više nisu vezane ruke.\n"Teorijski na granici sa Mađarskom neko lice može biti zaustavljeno i sprovedeno, ako je u pitanju recimo sud, u Surdulici, i to o svom trošku. Ali, ono što je vrlo važno, svakako da se te opšte naredbe neće odnositi na lakše, već samo na teže prekršaje", kaže Zoran Pašalić, predsednik Apelacionog prekršajnog suda.\nIzvor: Vebsajt RTS, Dragan Milutinović, 13.03.2016.


Šef poljske diplomatije: Putin nas vuče za nos, ali ni on nije vječan - CdM\nŠef poljske diplomatije: Putin nas vuče za nos, ali ni on nije vječan\nŠef poljske diplomatije, Vitold Vaščikovski izjavio je da su Poljskoj nužno potrebni ostaci aviona njenog pokojnog predsjednika Leha Kačinjskog da bi istraga dokazala da je taj avion oboren 2010. godine u Rusiji, ali da predsjednik Rusije u vezi sa tim “vuče Poljake za nos” i dodao “da ni Putin nije vječan”.\nVitold Vaščikovski je naveo da Češka traži olupinu i crnu kutiju aviona u kome je stradao poljski predsjednik Leh Kačinjski.\n“Moramo da uzmemo u obzir hipotezu termobarične bombe i atentata na Leha Kačinjskog. Da bismo to potvrdili može nam biti neophodna olupina aviona i crne kutije. Želimo da nam ih vrate, ali Putin nas vuče za nos. Međutim, ni on nije vječan”, rekao je Vaščikovski za Žečpospolitu.\nZvanična ruska i poljska istraga zaključile su da je za pogibiju 96 putnika i članova posade predsjedničkog “tupoljeva” 10. aprila 2010. godine kriv pilot, zbog pokušaja da sleti na slabo opremljen vojni aerodrom u Smolensku, po nemogućim uslovima i gustoj magli.\nNjime su predsjednik Kačinjski i visoka državna delegacija i komanda poljske armije putovali na važnu komemoraciju hiljadama poljskih vojnih zarobljenika strijeljanim u Katinskoj šumi u proljeće 1940. godine po naređenju vođe SSSR-a Josifa Visarionoviča Džugašvilija Staljina.\nBrat blizanac pokojnog poljskog predsjednika, lider vladajuće stranke Pravo i pravda Jaroslav Kačinjski po dolasku te stranke na vlast 2015. godine, naredio je ministru odbrane Antoniju Maćereviču da obnovi istragu jer vjeruje da njegov brat nije poginuo u nesreći već da je Rusija, po naređenju Putina, izvršila atentat na Leha Kačinjskog.\nPoljsko tužilaštvo vodi istragu i saslušalo je i tadašnjeg poljskog premijera, sada predsjednika Evropskog savjeta Donald Tuska, zasada kao svjedoka. Tužilaštvo nastoji da nađe dokaze o nelegalnoj saradnji poljskih i ruskih obavještajnih službi koje su zajedno, po tezi Kačinjskog, mogle da lažiraju istragu i sakriju dokaze, te da sve na prvi pogled izgleda kao avionska nesreća, a ne atentat koji su prethodne istrage isključile.\nRusija ne namjerava da vrati olupinu Poljskoj sve dok u Poljskoj traje obnovljena istraga, zato što ni rusko tužilaštvo ne može da završi svoju istragu dokle god postoji prijetnja da eventualno neko od državljana Rusije bude optužen, a olupina je dokaz.\n“Tražio sam od NATO-a da pomogne da nam se vrate olupina i crne kutije, ali poslije sedam godina svi u Alijansi nemoćno šire ruke”, rekao je Vaščikovski.\nŠef poljske diplomatije zatražio je i od SAD pritisak na Rusiju da vrati olupinu i crne kutije, i da preda sve informacije koje službe SAD imaju o toj nesreći. Međutim, ambasador SAD u Varšavi Pol Džons izjavio je da je Poljska od SAD dobila već ono malo informacija koje su američke službe imale i da neće vrštiti pritisak na Moskvu.\n“Ne vidimo ništa više što bismo mogli da učinimo”, rekao je prošle sedmice poljskoj agenciji PAP ambasador Džons.\nTagoviavionska nesreća Leh Kačinjski Poljska Rusija Vitold Vaščikovski Vladimir Putin


Tegeltija: Neće biti smanjenja plata i otpuštanja radnika Banjaluka.com\nMinistar finansija Republike Srpske Zoran Tegeltija tvrdi da Vlada Srpske ne planira smanjenje plata za zaposlene, niti razmatra mogućnost otpuštanja radnika u javnom sektoru.\n“To se konkretno odnosi na kredite, jer su planirana sredstva MMF-a i Svjetske banke. Međutim, zadovoljni smo izvornim prihodima Republike Srpske koji su iznad planiranih”, zaključio je Tegeltija.\nTagovi: PlateRSVlada RS\tPrijavi grešku


Faktor | Abdić o izlaganju Ćudić: Krajina i Bihać zaslužili su aerodrom, mnogo bi značio za razvoj turizma\n29.12.2020. / 18:07\n- Migranti nakon zatvaranja kampa Lipa lutaju šumama, selima, livadama... Određeni broj migranata prebacuje se u Kanton Sarajevo. Posljednjih dana optužuje se za ovo stanje ministar sigurnosti Selmo Cikotić. Mora se znati da je kompletno Vijeće ministara BiH odgovorno za situaciju u Krajini. Čini mi se daje problem nastao na komunikaciji USK - Ministarstvo sigurnosti. Bio sam svojevremeno inicijator da se finansijski pomogne USK. Dodijeljena su četiri miliona KM, a prema mojim informacijama novac nije iskorišten na najbolji način - govori Abdić.\n- Što se tiče iznosa od 137 miliona KM koliko bi trebalo za izgradnju aerodroma u Bihaću, koliko znam jedan dio bi osigurala Vlada FBiH, a ostalo bi koncesionar. Izgradnja aerodroma u Bihaću bio bi veliki podstrek za razvoj turizma u ovom dijelu BiH. Krajina i Bihać zaslužuju aerodrom - ističe Abdić.\n- Prijedloženi dokument je izuzetno kvalitetan. Zadržali smo stavku od 25 miliona KM za prvo stambeno zbrinjavanje mladih. Zatim, 50 miliona KM za zapošljavanje i samozapošljavanje. Moramo realno sagledati situaciju u FBiH - rekao je Mikulić.\nHamdija AbdićParlament FBiHBudžet za 2021.\nDamir Marjanović uputio poruku stanovnicima rodnog grada svog oca: Ljudi se u nevolji poznaju


UDARNE VESTI DANA: Vukanović o prelasku u redove 'večitih', Pantić o situaciji u Partizanu - stiglo priznanje za Borjana i navijače Zvezde - Domaći fudbal, Jadranska liga, Fudbal, Evropske lige, Košarka, Evrokupovi, NBA, Transferi, Vesti, Regioni, Reprezentacija, Evrokup, Ostale lige\nHotSport»Domaći fudbal, Jadranska liga, Fudbal, Evropske lige, Košarka, Evrokupovi, NBA, Transferi, Vesti, Regioni, Reprezentacija, Evrokup, Ostale lige»UDARNE VESTI DANA: Vukanović o prelasku u redove ‘večitih’, Pantić o situaciji u Partizanu – stiglo priznanje za Borjana i navijače Zvezde\nUDARNE VESTI DANA: Vukanović o prelasku u redove ‘večitih’, Pantić o situaciji u Partizanu – stiglo priznanje za Borjana i navijače Zvezde\nNemanja Lazić| 2019-01-02T23:30:58+01:00\t2. jan 2019. 23:35|0 komentara|HotSport\nVesti koje su obeležile današnji dan tiču se u najvećoj meri ‘večitih’ rivala.\nKao što je to bio slučaj i prethodnih dana i ovog ste na našem portalu mogli da pročitate specijalne praznične intervjue.\nVezista i jedan od najboljih igrača Partizana Danilo Pantić govorio je za HotSport o brojnim temama vezanim za njegovu karijeru, ali i aktuelnoj poziciji kluba iz Humske.\nTakođe, i najbolji strelac Superlige Aleksa Vukanović govorio je za naš portal, a posebno je bila zanimljiva njegova izjava po pitanju prelaska u redove jednog od ‘večitih’ rivala.\nSrpski košarkaš Nikola Jokić stigao je do novog tribl-dabla, a dobru rolu u porazu Kingsa imao je duo srpskih košarkaša.\nVeliko priznanje stiglo je za golmana Crvene zvezde Milana Borjana, dok su i navijači crveno-belih dobili priznanje, i to veoma bitno. Danas se pojavio snimak jednog od najstandarnijih igrača tima Vladana Milojevića, a ono što je on rekao moglo bi da zabrine navijače tog kluba.\nKošarkaši Partizana poraženi su na startu druge faze Evrokupa, dok su crveno-beli stigli do trijumfa. Navijači Zvezde na večerašnjoj utakmici poslali su snažnu poruku vezanu za situaciju na Kosmetu, a viđena je i lepa slika kada je u pitanju koreografija.\nU jednoj, nama susednoj zemlji počeo je veliki obračun sa kladionicama, a njih nekoliko hiljada je prestalo sa radom u jednom danu.\nTAGOVI: Crvena Zvezda, Partizan, Danilo Pantić, Aleksa Vukanović, Udarne vesti dana


U samom Valjevu većina građana zaokružila NE na referendumu | Patak Online – Valjevo vesti\nVALJEVO- Prema podacima objavljenim na sajtu RIK-a, na 118 biračkih mesta na teritoriji grada Valjeva, od 25.049 važećih glasova (32.93% od broja upisanih), DA je zaokružilo 13.897, a NE 11.152 građana sa pravom glasa. Na 31 biračkom mestu u samom Valjevu 7.486 građana je glasalo DA, a 8.101 građanin NE, saopštio je Lokalni front Valjevo.\nOni u saopštenju navode da su sam proces pratile brojne nepravilnosti u radu biračkih odbora.\n„Ovakvi rezultati vrlo jasno ukazuju na duboku podeljenost društva u našem gradu, ali i u celoj Srbiji, što je jedna od glavnih odlika decenijske vladavine režima SNS-a. Ta stranka je čak i referendumsko pitanje o promeni Ustava lišila stvarnog dijaloga udaljavajući ga od građana, prepuštajući sve stranačkoj mašineriji i toliko puta oprobanom izbornom receptu izvođenja ljudi“, navodi se u saopštenju za javnost Lokalnog fronta Valjevo.\nOni navode da od danas Lokalni front ulazi u proces priprema za obuku članova biračkih odbora, koji će, kako navode, već u aprilu biti okosnica borbe protiv svih nečasnih i prljavih radnji na koje smo navikli.\nRIK još uvek nije objavio zvanične rezultate glasanja na nedeljnom republičkom referendumu.\nPrethodni članak U Kolubarskom okrugu 344 novozaraženih\nSledeći članak Vladika Isihije zaražen korona virusom


Nadav Kander nagrađen za izuzetan doprinos fotografiji na Sony... - Sony Srbija\nPress release • Mar 13, 2019 04:29 -12\nKao dobitnik nagrade za izuzetan doprinos fotografiji, Kander se pridružuje prethodnim dobitnicima kao što su Kandida Hofer, Martin Par, Eliot Ervit, Vilijam Klejn, Iv Arnold i Mari Elen Mark. Kanderov rad na izložbi Sony World Photography Awards za 2019. godinu nastao je u saradnji sa Galerijom cveća u Londonu i Njujorku. Samostalna izložba umetnika Nadava Kandera pod nazivom „Tamna linija - ušće Temze“ održaće se u Galeriji cveća u Njujorku od 4. aprila do 25. maja 2019. godine.\nOd prethodnih projekata izdvajaju se: „Jangce – duga reka“, dobitnik nagrade Prix Pictet za 2009. godinu; „Prašina“, koja je nastala istraživanjem tragova Hladnog rata kroz radioaktivne ruševine tajnih gradova na granici između Kazahstana i Rusije; „Tela šest žena, jednog čoveka“; „Obamini ljudi“, serija 52 portreta naručenih od strane magazina New York Times. Predstojeća izložba „Tamna linija - ušće Temze” je refleksija pejzaža reke Temze u tački gde se spaja s morem.


Obeležavanje Dana sećanja na stradale u NATO agresiji | Srpska dijaspora | Vesti iz dijaspore i o dijaspori\nNaslovna Dijaspora Obeležavanje Dana sećanja na stradale u NATO agresiji\nPredsednik Republike Srbije Aleksandar Vučić obratio se povodom obeležavanja Dana sećanja na stradale u NATO agresiji. „Vaša svetosti, poštovani predsedavajući Predsedništva Bosne i Hercegovine, poštovani predsednici Narodnih skupština Republike Srbije i Republike Srpske, poštovani predsednici vlada Republike Srbije i Republike Srpske, uvaženi ministri obeju vlada, dragi gosti i prijatelji, predstavnici srpskog naroda iz Crne Gore, Severne Makedonije, Hrvatske, hvala vam što smo i večeras svi zajedno i što je srpski duh nesalomiv i nepobediv. Jedno dete dnevno i malo više od toga. To je ona najteža, namučnija i najbolnija brojka NATO agresije iz 1999. godine. Ubijeno, zaustavljeno, bez ikakve svoje krivice, nikakav greh nisu počinili, bez prava na odbranu, i bez prava na pravdu, bez prava na život. Niko nikada nije odgovarao za ovaj zločin, zločin veći od zločina. Niko za 2500 ubijenih civila, ali i vojnika i policajaca koji su krivi samo zato što su čuvali, štitili sebe i svoja ognjišta.\nNiko nikada nije odgovarao za više od 6000 ranjenih. Objasniti to, ni danas, 22 godine posle agresije, nije moguće, ne postoji, i pored sveg truda, univerzalno opravdanje, nema razloga, nema smisla, a ostala su samo, kao večni greh, imena. Miljana Milić, petnaest godina, Vladimir Milić, dvanaest godina, Miomir Mladenović, četrnaest godina, Dragan Dimić, tri godine, Julijana Brudar, deset godina, Olivera Maksimović, dvanaest godina, Miroslav Knežević, trinaest godina, Dajana Pavlović, pet godina, Stevan Pavlović, osam godina, Marko Simić, dve godine, Milica Rakić, tri godine, Ivan Ivančić, sedam godina, Marko Ivanović, tri godine… I tako, osamdeset devet imena, i to ne samo srpskih. Besmisao pukog ubistva nije birao. Šesnaestoro dece, od dve do sedamnaest godina, iz porodica Ahmetaj i Hasani, ubijeno je u koloni koja se vraćala kući, u Prizren. To je, u jednom naslovu, na Zapadu, jednostavno objašnjeno kao "tragična greška". Smrt koja je stigla Marka Roglića, Milana Ignjatovića, Gordanu Nikolić, Irenu Mitić, Milicu Stojanović, Bojanu Tošović, Branimira Stanijanovića, našu Sanju Milenković… nije mogla da računa, niti da dobije čak i takvo objašnjenje. Te smrti nisu, za one koji su ih posejali, bile ni tragične, a još manje greška. To je bio samo izgovor, bedni izgovor. Bile su namera, bile su jasna odluka, preki sud nad jednom zemljom, nad njenim ljudima, nad njenom decom. I zato danas nećemo da licitiramo oko imenovanja svega što se, tokom proleća 1999. godine dogodilo. Jer dogodio se zločin, težak i strašan. I dogodila se agresija, ne ni bombardovanje, ni intervencija, ni kampanja, ni operacija. Dogodila se agresija.\nNapad na suverenu zemlju, bez odluke Ujedinjenih nacija, bez onog dovoljnog razloga koji bi predstavljao napad tadašnje Jugoslavije na neku susednu, ili NATO državu. Nikoga Srbija odnosno Savezna Republika Jugoslavija tada nije napala. Napali su nas, sa jednim ciljem. Da nas poraze, da nas ubijaju, i na kraju da nam oduzmu deo teritorije. I koliko god danas analizirali stvari, kako god i koliko god oštri i kritični bili prema sebi, našoj tadašnjoj politici, našem tadašnjem rukovodstvu, jasno je da su Savezna Republika Jugoslavija i Srbija tada ostavljene gotovo bez izbora. Izbor je bio jeziv, ili gubitak teritorije i ljudi sa jedne strane ili potpuni nestanak srpske države, morala, časti, srpskog duha, imena i prezimena. I nismo mogli da ne izgubimo. Devetnaest velikih napalo je jednu malu zemlju, Saveznu Republiku Jugoslaviju. Napali su Srbiju i Crnu Goru. I čak i kad ne govore danas, u jednoj od dve nezavisne zemlje o tome, to su činjenice. A ta mala zemlja, i taj mali narod, svima njima, njih devetnaest velikih i moćnih, održala je čas iz onog najvažnijeg, časti, morala i ljubavi prema slobodi koju jedan narod može da ima. Da, pravdu, pravdu da ne zaboravimo. Svih tih devetnaest velikih i danas će nemušto govoriti o svom vojničkom uspehu, izbegavati odgovore na pitanja, a zamislite, jedan mali, samo brojčano mali srpski narod, taj mali ali veličanstveni narod, sa tugom, suzom u oku ponosno se priseća svog otpora i borbe protiv devetnaest okrutnih i bahatih. Izgubili smo mnogo, izgubili smo očeve, braću, supružnike, decu, ali obraz i srpsko srce još su tu, da čuvaju Srbiju koja je večna i neuništiva.\nIzgubili smo decu, izgubili smo ljude, izgubili smo kontrolu nad velikim delom teritorije, izgubili smo milijarde zbog uništene infrastrukture i privrede. I sve što nam je ostalo bilo je telo jedne izmučene, uništene zemlje, zemlje u raspadanju, izmrcvarene, opljačkane, izranavljene, puste, i krive, osuđene za sve što se ne samo devedesetih, nego i tokom čitave istorije, događalo. Zemlje, koja ni deset godina posle agresije nije imala snage da se uspravi, podigne, i radi bilo šta drugo nego da ćuti, ili da sagne glavu i pokorno se izvinjava, za sve, čak i za svoje mrtve, čak i za svoju ubijenu decu. Danas, to više nije ta propala, izmučena, razorena, izmrcvarena Srbija. Danas, to je Srbija, koja je ponovo pronašla i svoju snagu i svoj ponos. Srbija koja stvari naziva pravim imenom. Srbija koja je okrenula leđa ratu i porazima, i krenula da radi. Srbija koja je ustala, stala na svoje noge i dobila svoj glas. Srbija koju, čak i kad joj ne veruju, slušaju. Koja je sposobna, koja raste, i više nije deo problema. Srbija koja jeste i biće, bar ćemo mi dati sve od sebe, baš ono rešenje koje omogućava čitavom regionu život u miru i razumevanju. I ta Srbija, danas, kada je u svetu i dalje mnogo više bombi, nego vakcina, u region šalje, ne bombe, već baš te vakcine. Danas je spremna i da ih proizvodi, i za samo nekoliko meseci to ćemo da učinimo, ali ne samo za sebe, već i za druge, za ceo Balkan. Spremni smo, i hoćemo da pomognemo. Nismo spremni, i nećemo da ćutimo, niti da budemo, ponovo poniženi. Pravo na to ne crpimo samo iz žrtava koje smo imali, nego i iz činjenice da smo odavno prestali da gledamo samo druge i tražimo grešku i krivicu samo u njima, a ne ponekad i u sebi.\nPogledali smo se i priznali. I svaki gubitak, i svaki poraz, i svaki zločin koji je neko u naše ime počinio, svaki promašaj i svaku pogrešnu politiku. I ne radimo više ništa što bi bilo koga moglo da ugrozi. Radimo, radimo, radimo sve više i rastemo, jačamo sa samo jednim ciljem da budemo najbolji u ekonomiji i obrazovanju, zdravstvu, u kulturi, nauci, sportu… I hoćemo da budemo bezbedni, na svom. Hoćemo da nam vojska bude mnogo jača nego što je bila te devedeset devete. Da nikada više ne dođemo u situaciju da nam neko ubija decu, ruši zemlju, ili naš narod proteruje. Hoćemo da ostanemo slobodni, da sami odlučujemo o svojoj sudbini, i da nam niko više ne oduzme sve, a da nam ne da ništa. A ništa je danas, i to ću da ponavljam koliko god bude potrebno, ideja, nekih velikih, moćnih, ali i onih koji im služe, ideja da nas „Kosovo“ prizna, ne bismo li mi priznali „Kosovo“. Nije nam potrebno to priznanje. I nećete od Srbije dobiti gaženje ni po našim žrtvama, gaženje po našoj istoriji, gaženje po našoj prošlosti, ali i gaženje po našoj budućnosti. Dobićete odgovor razumnih, i dobrih i odgovornih ljudi. Potreban nam je kompromis. Potrebno nam je ispunjavanje svih onih obaveza koje smo preuzeli i mi i Priština, a samo ih mi ispunili. I nije to naš kapric. Nije to ni fantazmagorija o nekom srpskom svetu koji hoćemo da stvorimo. I danas kada nam prete formiranjem Velike Albanije, kada kažu da nema ništa od Zajednice srpskih opština, naše je da budemo mirni, da brinemo o našem narodu na Kosovu i Metohiji, ali da svim tim velikim, moćnim jasno poručimo da nismo slabi kao što smo bili, da ćemo umeti da sačuvamo svoje, ne dirajući ni u šta tuđe.\nUostalom, Srbija nije i neće biti šaka zobi za svaku belosvetsku vranu koja bi da je pozoba. I one koji su iskoristili snagu i silu devetnaest bahatih i okrutnih samo molim da nam ne prete. Molim, molim ih, da nam ne prete. Da ne misle da je Srbija slomljena i da neće imati snage da odgovori. Molimo vas, vas molimo, naše albanske komšije, da nam ne pretite. I molimo sve druge, koji su svoju okrutnost prema Srbiji pokazali, da vam u tome ne pomažu. Samo to molimo i ništa više. A odgovaraćemo pozivima na mir, pozivima na kompromis, i uvek dobrom voljom, jer ne želimo da imamo ponovo decu ubijanu. I ne želimo da tuđa deca ponovo stradaju. Ali ne potcenjujte Srbiju, i ne gledajte Srbiju onakvim očima kao što ste to činili 99. godine. Srbija danas je mnogo snažnija, mnogo jača.\nSrbija danas je jedinstvena i ujedinjena, a ne podeljena. Srbija danas ima sve neuporedivo snažnije i bolje nego 99. od ekonomije do naše vojske. I nikada nikome nećemo da pretimo, već samo vas molimo i tražimo da nas poštujete i ništa više. Mi danas gradimo puteve, koji će da nas povežu, i sa sobom, i sa regionom i sa svetom. I do kraja godine radićemo na osam auto-puteva, na osam vena čitavog Balkana, ne samo Srbije, osam puteva mira i saradnje. Samo lud čovek bi to menjao za rat, za mrtvu decu, za rušenje i novi gubitak. I da, hoćemo da imamo najbliže odnose sa svima koji su u agresiji na lepu Srbiju učestvovali, oprostili smo odavno, ali ne, i baš nikada nećemo zaboraviti. I ne tražite to od nas.\nTog jednog dana, svake godine, podsećaćemo i sebe i vas. Vas devetnaest najmoćnijih, najsnažnijih, najvećih po sili i snazi, ne baš po časti i moralu. Podsećaćemo i vas i nas, baš zato da se nikada ne bi ponovilo. Ne nama, već ni jednom drugom slobodoljubivom narodu na svetu. I ako imamo neku ponudu, ona danas glasi: spremni smo da od celog Balkana napravimo pobednika, da svako na njemu dobije, sve dok niko ne pokušava da samo Srbi budu gubitnici. I uopšte nije težak put do toga. Potrebno je samo da se poštujemo, razumemo i ne pokušavamo jedni druge da ponizimo. Da ne diramo u ono što je svako najteže i najkrvavije platio. Slobodu.\nA mi, Srbi, znamo kolika je cena slobode. U pravo da je imamo, da je čuvamo i da se setimo svih žrtava koje su u nju ugrađene. A u našu su ugrađena i naši porazi, naši životi i naša deca. I životi naših herojskih pilota, i naših divova sa Košara i Paštrika, i naše dece, nevine, potpuno nevine, a krive samo zato što su živela u Srbiji. Prevelika je to cena da bismo o njoj ćutali. Zato što bi to značilo da smo spremni na još jedan poraz, na još jedno poniženje. A nismo. I kada svi budu ćutali, mi ćemo da ponavljamo. Jedno dete dnevno, i malo više od toga. Toliko ste nam ubijali.\nTokom agresije koju ni sami niste razumeli zašto ste je provodili. I ponavljaćemo to, baš da nam se ne bi dogodilo ponovo. Sa posebnim pijetetom ispunjavamo našu obavezu da odamo počast svim nevinim srpskim žrtvama koje su položile svoj život na oltar otadžbine, kako civilima, tako i našim junačnim vojnicima i policajcima, herojima Košara, Prizrena, Mitrovice. Danas za nas Srbe, život na Kosovu i Metohiji liči na Put suza (Via Dolorosa), na uspinjanje poslednjim snagama na Golgotu, ali mi ne bismo ni bili Srbi da nismo kadri, i „na strašnom mestu postojati“. I danas, i večeras mogu da zaključim uz jednu važnu rečenicu. Na tlu Evrope postojala je, a danas snažnija nego ikada, postoji nesalomiva, nepokolobljiva, nepokoriva i nikada pokorena Srbija. Neka je večna slava svim žrtvama NATO agresije i svi zajedno uskliknimo živela slobodna i ponosna Srbija“, rekao je predsednik Vučić.


Nacionalni kriminalističko-tehnički centar (NKTC) deo je Uprave kriminalističke policije, Direkcije policije.\nU okviru NKTC-a se nalazi više laboratorija koje su opremljene najsavremenijim aparatima i uređajima uz pomoć kojih se obavlja veliki broj DNK, sudsko-medicinskih, bioloških, toksikoloških, balističkih forenzičkih analiza i veštačenja, kao i veštačenja požara, eksplozija i havarija, dokumenata i rukopisa, glasa i audio zapisa.\nOdeljenje za veštačenja ima sledeće odseke:\nOdsek laboratorija za fizičko-hemijska i toksikološka veštačenja\nOdsek laboratorija za fizička veštačenja\nOdsek za registraciju i identifikaciju lica i NN leševa putem AFIS/FIS i foto robota\nGrupa za kompleksnu analizu audio zapisa.\nU NKTC-u je i Odeljenje za DNK analizu i vođenje baze DNK profila, Odsek za sudsko-medicinska i biološka veštačenja, Grupa za foto i video tehniku, kao i dva Odseka KTC koji deluju kao regionalni centri u Nišu i Novom Sadu.\nStručnjaci NKTC-a obavljaju i uviđaje, kontrolu kvaliteta, organizuju obuke, unapređuju i koordiniraju rad kriminalističke tehnike.\nNacionalni kriminalističko-tehnički centar je takođe nadležan i za Odeljenje kriminalističke tehnike PU za grad Beograd, kao i za Odseke kriminalističke i protivdiverzione tehnike po sedištima Policijskih uprava u Srbiji.\nNačelnik Nacionalnog kriminalističko- tehničkog centra je Lazar Nešić.\nKrajem 19. i početkom 20. veka u razvijenim zemljama stvaraju se specijalizovane ustanove koje se bave poslovima kriminalističke tehnike. U početku su u nekim evropskim državama ustanovljeni samo registracioni biroi kod prestoničkih policijskih uprava koji su postepeno pretvarani u velike naučno – sudske laboratorije u kojima su vršene kriminalističko – tehničke ekspertize. Dok mnoge evropske države nisu imale dobro uređene ustanove za identifikaciju i registraciju, u Srbiji je, u Beogradu, pri Ministarstvu unutrašnjih dela 1904. Godine osnovano antropometrijsko – policijsko odeljenje.\nGodine 1911. Uvedena je daktiloskopska registracija krivaca po Vučetićevom sistemu i započeta su kriminalističko – tehnička veštačenja. Nakon Prvog svetskog rata antropometrijsko odeljenje u Beogradu je rekonstruisano u Tehničku policiju.\nTokom Prvog svetskog rata, nakon ulaska stranih vojnih snaga u Srbiju, pojavila se potreba za istraživanjem masovnih zločina koje su činili pripadnici austrougarske i bugarske vojske nad civilnim stanovništvom. S obzirom na to da u Ministarstvu unutrašnjih poslova Srbije nisu postojali uslovi za samostalno istraživanje i dokumentovanje ovih zločina, upućen je poziv dr Arčibaldu Rajsu koji dolazi u Srbiju 1914. Godine. Rudolf Arčibald Rajs je u Lozani osnovao Institut za tehničku policiju i kriminalistiku, a ujedno je i osnivač Tehničke policije u Beogradu organizovane po primeru sličnih ustanova u svetu.\nU međuratnom periodu u Srbiji, pored Rajsa, posebno su se istakli ruski emigranti Sergej Tregubov i Aleksandar Andonovič. Tregubov je u Jugoslaviji godinama radio kao kriminalističko – tehnički ekspert u Tehničkoj policiji, dok je za vreme svog života u Rusiji osnovao nekoliko naučno – tehničkih laboratorija za sudske ekspertize. Aleksandar Andonovič je bio šef Tehničke policije i sa Tregubovim koautor prve stručne knjige o kriminalističkoj tehnici u domaćoj literaturi, objavljenoj 1935. Godine pod naslovom ,,Kriminalna tehnika“.\nPosle Drugog svetskog rata Tehnička policija je preimenovana u Biro za kriminalističku tehniku, a nedugo nakon toga prerasta u Kriminalističko – tehnički centar.\nNa temeljima kriminalističke tehnike, koje je postavio dr Arčibald Rajs sa svojim saradnicima, u Ministarstvu unutrašnjih poslova Republike Srbije danas postoji Nacionalni kriminalističko – tehnički centar, koji pod okriljem Uprave kriminalističke policije (UKP) suštinski prestavlja referentnu ustanovu u zemlji za poslove kriminalističke tehnike.\nDanas postoje razne asocojacije na polju rada kriminalističke tehnike. Jedno od važnijih udruženja te vrste je ENFSI (European Network of Forensic Science Institutes). Od aprila 2009 godine NKTC je punopravni član ENFSI-a.


Kako prepoznati prevaru i prevarante u svetu kriptovaluta - MLM prevara\nBitconnect prevaraMLMmrežni marketingmrezni marketing prevaraponzi kriptovalutaPonzi šema\nKoliko god se ja trudio da informišem oko sebe da su kriptovalute veoma rizične i špekulativne, da prevare oko njih niču kao pečurke, ljudi uleću sa parama potpuno nenormalni jer su zahvaljujući tabloidnim medijima čuli kako je neko postao milioner jer je uložio na “vreme” u neku kriptovalutu.\nPrevaranti koriste strah od propuštanja (eng. Fear Of Missing Out – FOMO) i lože raju da uloži u neku od njihovih prevara. Raja ko raja, ne gleda i ne prati već samo ulaže novac bez razmišljanja. Zato sam za taj narod odlučio da napišem ovu temu. Dakle, vi koji čitate ove redove i hteli bi ste da uložite u neki novi coin, obratite pažnju prvo na sledeću listu, radi se o listi trenutno aktivnih kvazi kriptovaluta i nešto što bi ste trebali da izbegnete ako iole cenite svoj novac:\nBCC Cash (nije isto što i Bitcoin Cash, ali mu namena da zbuni samim imenom)\nBitcoin Ascension (piramidalna šema)\nOnecoin (piramidalna-ponzi šema)\nStepium (piramidalna šema)\nSwisscoin (piramidalna šema)\nJoš jedna lista ali neaktivnih (mrtvih) šema:\nNa prvoj listi su navedene trenutno aktivne prevarantske šeme, od kojih će ove podebljane uskoro spasti na drugu listu. Liste su inače stare oko mesec dana, preuzete sa reddit-a i računajte da nisu kompletne jer se svake nedelje pojavi oko 10ak novih šema sa kriptovalutama.\nNavešću vam jedan primer koga nema na listi a zove se Prodeum, koji je nedavno startovao u Litvaniji. Radilo se o šemi koja je obećavala da će uvesti revoluciju u svet trgovine voća i povrća. Nakon što su pokupili pare od investitora, organizatori su nestali ostavljajući samo praznu stranu na veb sajtu sa jednom reči: penis.\nViše o tome čitajte na sledećem linku:\nProsto je nemoguće ispratiti sve njih jer stalno niču nove, a stare ostaju da trunu dok se ne zaborave. Prevaranti naravno kupe kajmak a investitori ostaju šokirani, i u većini slučaja bez ikakve šanse da povrate izgubljen novac.\nKako prepoznati prevaru\nDa bi ste izbegli da postanete žrtva neke od sličnih prevara najbitnije u samom početku jeste da skupite što više informacija. Kada je vaš novac u pitanju ne možete da se oslonite ni na koga drugog sem na samog sebe.\nNi na rodbinu ni na prijatelje niti na najbliže, jer svako od njih može postati žrtva slatkorečivog manipulatora ili nekog kog je već izmanipulisan i samo ponavlja reči glavnog manipulatora.\nKrenete prvo od sajta vaše potencijalne investicije. Isti pristup možete primeniti kod bilo koje poslovne prilike na internetu. Dakle, krećemo od sajta. Dobar primer analize:\nVeoma važan deo je na 6:10 snimka jer se bavi najbitnijom stavkom bilo koje kritptovalute ili poslovne šeme a to je ko stoji iza nje.\nZnači mora da se zna vlasnička struktura, ko je direktor, vlasnik, pa čak i legalni predstavnik kompanije, njihova prethodna iskustva itd. Potom lista zaposlenih i njihova uloga, na primer ko je zadužen za finansije, ko za podršku itd.\nTakođe kad je u pitanju kriptovaluta mora da se zna ko su članovi razvojnog tima (programeri), njihovo prethodnog iskustvo, kakav je razvojni put njihove kriptovalute, na koji način misle da će se izdvojiti od ostalih, šta je čini posebnom itd. Za svakog učesnika u bilo kojoj kriptovaluti bi trebali da se obavezno informišete i saznate što je moguće više.\nIsto tako ako firma ima partnere bilo bi poželjno da i njih ispitate.\nOpet ću da se poslužim snimkom gore da vam skrenem pažnju na deo 6:59, gde vidimo listu partnera od kojih bi izdvojio Bitcoin Club (prvi levo). Radi se o ponzi šemi sa MLM paketom, koja je već nekoliko puta radila Reload / osvežavanje svog “programa” a na štetu investitora. Uobičajeno kod ponzi šema je da ne traju duže od dve godine, ali ponzi operateri nišane da kako god je moguće produže taj period jer time dobijaju prvenstveno na vremenu, a mogu svoje sadašnje i potencijalne investitore uvedu u zabunu da njihova šema nije ponzi jer se eto ne uklapa u navedeni period.\nPovezan tekst: Zašto teorija ravne zemlje ima smisla\nUpravo je to slučaj sa Bitcoin Club Network koji ulazi u 4 godinu postojanja, samo je pitanje da li će uspeti da poživi još ovu godinu. Inače su 2016 napustili teritoriju SAD-a, što je još jedan dobar pokazatelj da se radi o prevari.\nČak i kad sve deluje ok sa sajtom, kompanijom i timom, uvek obratite pažnju na sitnice jer vam mogu pomoći da sami dođete do zaključka da li ulagati ili ne. Makar im bila jedna greška ovo partnerstvo ali po meni bi to bio sasvim dovoljan pokazatelj da ne ulažem ni dinara u IQeon ICO, bez obzira što Igor (momak iza Balkan Tech) takođe preporučuje da se ne ulaže jer je ICO veoma rizičan. Pomenut ICO u snimku takođe izbegava teritoriju SAD-a, tako da imamo još jedan dovoljan razlog da izbegnemo ovo ulaganje.\nU nekim kratkim crtama na šta bi uvek trebali da obratite pažnju:\nGde je sedište kompanije i gde je konkretno registrovana – ovde uvek otvorite četvore oči i proverite gde je kompanija registrovana. Ako su navedene SAD ili Britanija dobro proverite da nije u pitanju virtuelna registracija koje danas prevaranti često koriste (primeri: Telex Free, Kairos, ICI Finance, SCnet i mnogi drugi). Izguglajte adresu firme. Ako se na istoj adresi nalazi više kompanija (preko 100) velika je verovatnoća da se radi o prevari. Ako je u pitanju Dubai ili neka tropska lokacija, bežite glavom bez obzira. Naročit primer je Dubai koji je postao prava Meka za razne prevarantske šeme tipa Onecoin.\nKo je na čelu kompanije – dobro ispitajte ko je vlasnik, direktor, ko su zaposleni, tim programera koji stoji iza projekta, njihov istorijat itd…Ako se bilo ko od njih krije ili iznosi neke čudne razloge zbog koji ne želi da izađe u javnost – to je jasan znak da nisu čista posla i nikako ne ulagati svoj novac. Ovaj deo je najbitniji i tu morate dobro da obratite pažnju. Dobar pokazatelj prevare je kada učesnici izbegavaju da iznose detalje svojih prethodnih poslovnih “prilika” ili ne žele da o tome diskutuju. Ako gledaju da vas zasene svojim imovinskim stanjem to je takođe još jedan signal za uzbunu.\nIspitajte sa kim sarađuju, ko su im partneri, ispitajte poslovanje njihovih partnera. Bilo šta sumnjivo da se ukaže ili ako vam nešto ne štima gledajte da što pre ispitate.\nProučite dobro na koji način oni misle da vrate vašu investiciju. Ma koliko bila vaša investicija velika ili mala, ne dozvolite da vas bilo ko tretira kao budalu. Imate puno prava da zahtevate odgovore, ako izbegavaju da pruže informacije na koji način će projekat ili kompanija ostvariti zaradu i uvećati profit, ili drže pod nekim velom poslovne tajne, budite uvereni da nešto tu nije kako treba. Ako pričaju o velikim zaradama i velikom potencijalu bez detaljnog objašnjenja ili ako vam se čini da je previše dobro da bi bilo istinito – poslušajte svoj instinkt i povucite se sa svojom investicijom ili zahtevajte svoj novac nazad (ako je to moguće)\nDobro obratite pažnju na koji način se vrši promocija. Naročito izbegavajte šeme gde vas uvlače preko rođaka, prijatelja, porodice i sugerišu da vrbujete na isti način. U tim situacijama prevaranti teže da uvuku nove ovce putem emocija jer lakše ćete odbiti nekog nepoznatog kad vam zatraži pare, nego osobu do koje vam je stalo ili imate pozitivno mišljenje o njoj. Obratite pažnju gde vam obećavaju bonus zarade za što više novih ljudi koje uspete da uvučete. Ne dozvolite da vas zaslepe parama i pohlepom. Zapamtite da nije bitno koliko ste pametni ili koliki je vaš koeficijent inteligencije. Ako nemate kontrolu nad svojim emocijama, ako vas uhvate na pohlepu lako možete postati samo još jedna žrtva prevare.\nKako prepoznati prevarante\nNi malo lak zadatak. Kod današnjih prevara nikad ne možete biti sigurni da li razgovarate sa prevarantom ili nekim koga je on izmanipulisao. Imate i posebnu grupu ljudi koji uopšte neće razmišljati da li je to što rade prevara ili ne, dokle god dobijaju (“zarađuju”) novac, nebitno na čiji račun.\nDanas možete veoma lako da unajmite “eksperte” , uključujući lažne doktore i advokate (primer sa lažnim doktorima i advokatima za iznajmljivanje: http://www.insideedition.com/liar-hire-investigation-unmasks-those-who-pose-doctors-and-lawyers-endorse-various-products-37742 ), pa čak i direktore firme (glumci predstavljali sebe kao direktore i upravni odbor nepostojeće kompanije), koji će za određenu svotu novca predstaviti vašu firmu ili proizvod u pozitivnom svetlu.\nPrevaranti danas mogu napraviti u potpunosti lažnu kompaniju, sa lažnim predstavnicima, lažnim timovima, pa još i da odrede par žrtvenih jarića jer bolje je po organizatora ako preusmeri krivicu na nekog drugog i tako zavara trag..\nKriptovalute nisu imune na ovu pojavu, tako da imate nekoliko primera “oslanjanja” na razne “eksperte” i promotere sa online platformi od kojih se najviše koriste Fiverr i Youtube. Ako još niste zaboravili na Prodeum (penis prevara), organizatori su platili glumce sa Fiverr platforme da na svojim telima upišu ime Prodeum, pa su ih posle predstavljali unaokolo kao velike obožavatelje koncepta.\n— Ryan Mac 🙃 (@RMac18) January 29, 2018\nthe internet is a strange place pic.twitter.com/0KmiOFRTm9\nZa Prodeum kažu da je ukrao milione investitorskog novca, dok drugi izvori navode da je ukradeno samo 11 dolara.\nPre Prodeuma, još jedna prevara sa kriptovalutama je nestala, zajedno sa preko 300.000$ investitorskog novca. Šema Confido je za njene žrtve delovala profesionalno i legitimno da bi se kasnije ispostavilo da su slike, fejsbook i linkedin profili njenog tima lažni.\nNa slici lažni tim kvazi kriptovalute Confido.\nTreći primer se odnosi na tzv. kripto “eksperte” sa Youtube koji su iz pohlepe, neznanja ili potpunog odsustva savesti vršili promociju Bitconnect prevare:\nCrypto Clover – Za njega kažu da je bio unajmljen kao “državni promoter.”\nCrypto Chick – Obrisala sve svoje promotivne klipove – imala ih oko 30 pre brisanja, svi u vezi bitconnect\nCrypto Nick – obrisao ceo kanal\nRyan Hildreth – uklonio sve klipove\nVećina njih je obrisala svoj Bitconnect promotivni materijal, neki su čak nestali sa scene u strahu od tužbi. U Americi je na snazi zakon po kome možete debelo da odgovarate ako ste učestvovali u promociji piramidalne – ponzi prevare. Ne postoji mogućnost ni da se izgovarate kako niste znali. Iz tih razloga sve veći broj takvih prevarantskih šema izbegava Američko tržište jer rizikuju da privuku pažnju istražnih organa. Evropa debelo kaska za Amerikom po pitanju regulacije i zato su prevare toliko raširene na ovim prostorima.\nKakva sudbina očekuje glavne promotere Bitconnecta ostaje da se vidi, ali sudeći po tužbama koje samo pristižu (već ih ima sedam) neće biti ni malo prijatno.\nNa slici četvorica vodećih youtube promotera.\nLudilo oko Bitconnecta je otišlo tako daleko da je neko čak istetovirao logo Bitconnecta na ruku, a još su oficijalni spot za Bitconnect…\nIgor (Balkan Tech) je lepo objasnio od 3:20 klipa.\nZajedničko za sve promotere Bitconnecta je da su završili svoju karijeru tzv. kripto eksperta. Ili bar dok ne prođe vreme i narod po običaju zaboravi njihov doprinos u celoj prevari. Krivica će se svakako svaliti na njihova leđa, dok glavni organizatori i vlasnici Bitconnecta ostaju anonimni i nepoznati, i naravno sa svim parama. Primer Bitconnecta ukazuje na još jedan veliki problem oko kriptovaluta a to je da teško možete prepoznati i pronaći glavne organizatore ako se o njima ništa ne zna. Takvi van serijski prevaranti uvek će gledati da se reklamiraju preko posrednika, i retko kad će promoliti glavu iz senke. Zato nikada ne možete biti sigurni da li neko ko priča o kriptovaluti, to radi iz najbolje namere, iz sebičnih ciljeva i/ili je unapred plaćen za to. Važi i za poslovne “prilike”.\nIgor sa Balkan Techa je spomenuo da je dobio novac za promociju IQeona ICO, i bio je iskren sa te strane, ali koliko postoji njemu sličnih koji će prećutati da je neki coin, platforma ili biznis platio reklamu ? Niko ne može da vam garantuje da se nešto slično neće desiti i njemu u bliskoj ili daljoj budućnosti. Zato morate da koristite mozak ili kako Igor kaže: “Zašto ljudi misle da neko neće da ih prevari ako može da ih prevari ?”.\nPrimer sa Onecoin-om: kada sam prvi put čuo za njega nisam imao mnogo informacija, ali sam na osnovu samih promotera znao da se radi o još jednom prevarantskoj šemi, jer su te iste face iz priče o popustima, binarnim matricama i pozicijama uskočili praktično preko noći u “ekspertizu” za blockchain i kriptovalute.\nDrugi primer odnosi se na dojavu u vezi Ivice Golubovića (učestvovao u ICI Finance ponzi prevari) koji navodno okuplja nove i stare investitore u svoju novu eterium šemu. Ameri to zovu reload scam gde organizator prethodne šeme vuče svoje žrtve u novu pod izgovorom da će im se učešće u novoj šemi više isplatiti i da će na taj način povratiti svoj izgubljen novac. I tako sve u krug.\nPovezan tekst: Novi domen i novi početak\nPoenta je da obratite pažnju na lica koja vam pričaju o potencijalu neke kriptovalute – šta su radili pre toga i kako su došli do tih saznanja. Da koristite google kako bi našli konkretne informacije, i uvek bi trebali da dobro obratite pažnju na kritiku. Što više kritike da čujete. Podrazumeva se i da dobro baratate engleskim jezikom, u suprotnom samo rizikujete da budete prevareni. Jedna od lokacija gde možete takođe da se dobro informišete je bitcointalk.org forum, dok od naših bi preporučio https://forum.benchmark.rs/forumdisplay.php?153-Kriptovalute\nŠto se tiče youtubera, moja preporuka već ste sigurno primetili je Balkan Tech. Za one koji prvi put ulaze u svet kriptovaluta mogli biste da pogledate njegov serijal o kriptovalutama\nŠto tiče stranih youtubera slažem se sa sledećim preporukama\nNe verujem da vam je promaklo da sam dobro izreklamirao Balkan Tech sa ovom temom, ali ne, on nije platio za ovu “promociju”. Smatram da je momak ok, solidan u svojim klipovima, nikoga ne ubeđuje da se zaleti baš u ovaj ili onaj kripto i nije za sad uspeo da kod mene upali onu signalnu lampicu upozorenja. Ako se to bude desilo biću među prvima koji će na to ukazati.\nZa kraj ove teme hteo bi navedem neke moje zaključke vezane za kriptovalute. Stava sam da je igra (zovu je trgovinom ali bi je pre nazvao igrom) sa kriptovalutama jedna velika kocka, gde jedni ubodu premiju a drugi izgube. Da pored kripto ruleta ili kripto pokera (kako vam više odgovara) postoje prevaranti koji će se maksimalno truditi da uvuku što je moguće više naivnih investitora, gde je jedini cilj uzeti im sav novac i ostaviti ih na cedilu.\nKažem da se radi o kripto pokeru i ruletu jer ako vam nije promakao naziv drugog klipa, upravo tu se krije jedna od većih mana same priče o kriptovaluta. Klipova sličnog naziva i sadržine naći ćete na nebrojeno mesta po internetu, i ja moram da iskritikujem Igora jer upravo njegov primer dovodi do toga da budale nesmotreno srljaju sa ulaganjem u kriptovalute jer očekuju da će neki tamo coin odjednom skočiti u vrednosti i napraviti ih milionerima, baš kao u njegovom primeru.\nIsti primer pruža drugu veću manu kriptovaluta a to je njihova špekulativna priroda. Dovoljna je neka vest bila ona dobra ili loša, pa da tržište kriptovaluta ili neka od njih počne da raste ili da gubi na vrednosti. Videli ste kako je on profitirao tako što se pronela pozitivna vest. Stanje je takvo da mogu čak i lažne vesti da utiču pa tako na primer da ja sad pustim lažnu vest kako Apple planira da investira u Tesla paricu, garantovano bi određenim kanalima neko tu laž plasirao kao pravu. Narod se popali, vrednost skoči, špekulanti prodaju parice za lepu cifru dok se ne utvrdi da je vest bila lažna. Pa vrednost padne a oni što su kupili u nadi da će vrednost još rasti ostaju na gubitku i pitanje je da li će taj coin ponovo da skoči, naročito ako se radi o nekom ne tako zapaženom.\nI tako, ako uživate u kockanju i špekulacijama, kriptovalute su prava stvar za vas. Razumem da su mnogi uleteli u ovaj cirkus u nadi da će popraviti svoje finansijsko stanje ali stvarno ljudi dobro razmislite pre nego što se latite za svoj novčanik ili Wallet. I ne prihvatajte bilo čije nagovaranje, ma koliko vam se neko kune, obećava i ubeđuje. Jedna dobra stara poslovica kaže: Gde ti mnogo obećavaju, malu torbu ponesi.\nDopuna: U Srbiji ima raznih “eksperata” koji nude da vas “obuče” o kriptovalutama, blokchainu, trgovini na berzama i tome slično, i to naravno rade za pare. Diskutabilno koliko njih je stvarno stručno, a porazno je što debelo naplaćuju svoje “kurseve” koje možete naći skoro pa besplatno, pa još na srpskom ili na drugim jezicima iz regiona. Moj savet je da ne trošite svoj novac uludo već da uposlite malo glavu.\nIskustvo Onecoin korisnika: u teoriji možete kupiti svašta,…\nKako prepoznati ponzi coin - ponzi kriptovalutu ?\nKrađa identiteta preko mrežnog marketinga - primer Inface…\nmrezni marketingpiramidalna šemaponzi kriptovalute\nTekst dopunjen dodatnim primerima i novim informacijama u vezi Prodeuma.\nDobar i veoma informativan tekst. Kojom brzinom nastaju i nestaju ove kvazi kriptovalute, cudi me kako postoje ljudi koji jos uvek bez razmisljanja i osnovne provere ulazu. Znaci, hoce da investiraju u i zive od virtualnog ulaganja i da placaju kriptovalutama, a ne znaju da proguglaju osnovne informacije o onome u sta ulazu? Meni je to prosto neverovatno (s tim da u 95% slucajeva, dovoljan je samo gugl, nema potrebe traziti forume, blogove i sajtove koji su specijalizovani za prevare i/ili kriptovalute)…\nMene takođe zanima isto pitanje: zašto ljudi uleću tako suludo bez trunke razmišljanja u nešto što ne poznaju, nešto što očigledno ne shvataju niti im je bar delimično jasno, nego još dižu kredit ili založe kola, kuću, stan…Nadam se da će neka buduća naučna studija uspeti da objasni to potpuno odsustvo mozga…\nOvako, to šta se hrpa prevaranta skriva iza “mrežnog marketinga” ne znaci da je mrezni marketing prevara. Npr. kozmetika Avon, Herbalife su mrezni marketing, a nisu prevara (to sta prodaju sranja je druga prica). Dovodite ljude u drugu vrstu zablude.\nPomenute firme i druge iz branše MLM-a prosipaju mudrost da se svako može obogatiti kroz njihov “sistem”, dok u stvarnosti prodaje se đubre i lažna nada o boljem životu. Zato i jesu prevare\nObratite pažnju na Planet program! Prvo su promovisali S-Coin (znamo kako se završila ta priča) a zatim i FirstCoin (već više od mesec dana ispod pola dolara).\nVeć mi je skrenuta pažnja, nadam se da ću u neko dogledno vreme i o njima napisati tekst. Počeli su prvo sa Amway, ne zna se tačno do kada, da bi se prebacili na Coinspace (S-Coin), pa onda Firstcoin, koji sada uvaljuju negde po Turskoj.\nUvaljuju ga i ovde, odnosno uvaljivali su ga dok nije pukao. Sad spremaju ”novi projekat”.\npostoji odredjena grupa hohstaplera cija imena vec znamo a dodajemo uvek nova ,koji se iskljucivo bave ponzi semama.Kad im se ugasi jedna,otvaraju drugu -‘easy money” za njih.\nNajsmesnije je kada ti osvedoceni prevaranti i lazovi pojave se ovde i pokusavaju da pravdaju sebe ili da brane prevarantske seme za koje su radili\nNovi projekat Planet programa je neki Mahala Coin.\nSad su prešli na izgradnju hotela, a kriptovaluta im je hotelium 😂\nDopunio sam opet tekst. Verovali ili ne, ali Bitconnect prevara imala je svoju pesmu sa muzičkim spotom.\nVrh, pevusicu je ceo dan, taman da potisnem ‘arapske pare’, hahaha…\nPingback: Onecoin – stanje nakon 8 oktobra – Obmana zvana multi level marketing\nPojavio se neki HOTELIUM koji je navodno altcoin LATOKEN-a. Da li je i ovo piramidalna šema? Navodno neki hoteli garantuju za ovu kripto valutu?\npiramidalne seme lako prepoznas.Ako ih nema na coinmarketcap -u,ako ti traze pare unapred ,ako ne moze da se rudari,ako nema blockchain.\nVelika obecanja – 100% prevara\nBacio sam ovlas pogled na to i deluje mi kao klasicna navlakusa.\nPlanet program -System for success\nNIjedna ozbiljna kripto valuta nece se u startu predstavljati kao “sistem za uspeh”.Pogledajte koliko je bilo zaista valuta koje su lansirane i nigde nisu stigle.Da li neko moze garantovati da ce bas njegova valuta biti “sistem za uspeh”\nReši zadatak* 55 + = 65


Glavni Hangar u Luci Beograd, udarna i po kapacitetu ubedljivo najveća festivalska lokacija, već prve noći je bila kompletno rasprodata, a u odnosu na prošlu godinu, zabeležena je i veća poseta u prestoničkim klubovima kao što su Drugstore, 20/44, half, Mladost, Gadost, Gajba, Dot i drugi. Publika je već prve noći ovacijama ispratila fantastičan nastup belgijske superzvezde Amelie Lens, ali i sjajan set zatvaranja koji je pripao trenutno najtraženijem rezidentu kluba Berghain, Kobosilu. Ljubitelji klupske kulture iz celog sveta mogli su upravo u Beogradu da proslave 20. rođendan svetskog simbola klabinga, londonskog kluba fabric, a postavu ove specijalne noći predvodio je britanski zvezdani dvojac Bicep koji je sinoć u Hangaru imao dugoočekivani, premijerni nastup u Srbiji. Tokom ovog vikenda, na glavnoj lokaciji No Sleep Festivala još su nastupali i italijanski hit duo Mind Against, dansko-ruska zvezda u usponu Anastasia Kristensen, rezidenti kluba fabric Terry Francis i Anna Wall, te belgijski duo Joyhauser i Farrago, vedeta izdavačke kuće Amelie Lens. Maratonski provod je počeo u petak već u podne u prodavnici ploča Yugovinyl, da bi se zatim posle 48h neprestanog programa kasnije završio u klubu Drugstore, uz najposećenije jutarnje žurke čije glavne zvezde su bile poljska tehno heorina VTSS i australijski DJ mag YokoO. Upravo Drugstore je prve noći bio mesto možda i najvažnije trap žurke ove sezone gde je plejadu mladih zvezda predvodio Klinac, balkanska muzička senzacija! Specijalni deo programa činila je i posećena No Sleep konferencija na kojoj je govorilo nekoliko desetina vodećih stručnjaka iz raznih oblasti koje danas čine nerazdvojivi deo muzičke i festivalske industrije.


DOBRO SE DOBRIM VRAĆA-Poznatom pevaču Milanu Petkoviću vraćen novčanik sa svim dokumentima i novcem!!!\nAutor: Prokić Željka\nMilan Petković, talentovani mladi pevač, bolje reći, pretalentovani, postao je poznat kada je počeo da se takmiči u Pinkvim zvezdama, a veću popularnost je stekao tek nakon svog učestvovanja u rijaliti šou gde je itekako svojim glasom skrenuo pažnju na sebe, te je nakon toga snimio 3 pesme.\nInače, Milan je iz manjeg grada, Vranja, došao u Beogad, i u početku je pevao na trgu u Knez Mihajlovoj…\nSada, nekoliko godina kasnije, on je nadaleko popularan i poznat, kako po svom raskošnom glasu, tako i po svojoj dobroti.\nAli, pre dva dana pažnju nam je privukla objava na njegovim instagramu, da je uzgubio novčanik, i da moli sve svoje prijatelje da podele objavu, sa lokacijom gde je verovatno mogao da izgubi novčanik sa dokumentima. Milan je pozvao poštenog nalazača da mu bar vrati dokumenta, bez novca, da ne juri po opštini i policiji da vadi nove isprave.\nMilanove kolege i prijatelji su zaista delili objavu, ali, kako to biva, Milan nije bio ubedjen da će da se javi bilo ko…\nAli, Petkoviću je neočekivano stigao poziv iz banke sa obavešnjem da je novčanik nadjen, i da se javi nalazaču, što je on i uradio.\nSad sledi najlepši deo priče. Pošteni nalazač se zove David, i on je vratio i novčanik, sa svim dokumentima i karticama, ali i sa svim novcem koji je bio u njemu. I nije želeo da uzme ni dinar od nagrade, pa je na kraju na Milanovo insistiranje, pristao da Milan plati giros koji je pre toga naručio, u dolasku. Milan je bio zatečen ovakvom skromnošću i dobrotom, i dogovorio se sa Davidom da dodje na neki njegov nastup i uživa. Ova priča je imala srećan kraj, i svima vratila veru da još ima dobrih i poštenih gradjana, i dokaz, da kada činite dobre stvari, da vam se ipak dobrim vraća, kao što je i Milanu.\nMi želimo Milanu da ostane tako fin i iskren, čistog srca, i naravno, sve pohvale dečku koji je vratio novčanik, a nije želeo da se eksponira, već da za širu javnost ostane samo David, a mi kažemo, Davide, poštenog srca i duše, bravooo.\nZašto Srećko Krečar voli mesec mart ?!?\nNajbolji harmonikaš medju rokerima !!!\nVAUU, KAKVU DEVOJKU BAJS IMA !!!\nNele i Toni-U znak sećanja na najvećeg !!!\nBojan Veličković prelepu baladu “Nedostajes” posvetio nedavno preminuloj sestri Bobani !!!


Real Madrid za Pogbu spreman ponuditi više od 100 miliona funti - Gorapress.net\n09.01.2016. u 18:37\nŠpanski fudbalski klub Real Madrid odlučan je da u svoje redove ovog ljeta dovede Francuza Paula Pogbu, a za ovaj transfer spreman je preći barijeru od 100 miliona funti.\nKako javlja britanski "The Sun", na meti novoizabranog trenera Real Madrida Zinedina Zidanea, nije samo njegov sunarodnjak Pogba iz Juventusa, već i Belgijanac Eden Hazard, kojeg u svojim redovima žele također Manchester City i Paris Saint Germain.\nPogba za "staru damu" nastupa od 2012. godine, a u tom periodu odigrao je 92 utakmice, te postigao 20 golova.\nTagovi:Paul PogbaReal Madrid


Danas sastanak Alkalaja, Jeremića i Davutoglua\nMinistar spoljnih poslova Srbije Vuk Jeremić sastaće se u nedelju u Turskoj sa svojim kolegama iz Turske i BiH Ahmetom Davutogluom i Svenom Alkalajem radi "pokušaja premošćivanja razlika u stavovima u cilju stabilizacije prilika u regionu".\nTrilateralni sastanak ministara održava se u cilju dalje koordinacije i pokušaja premošćivanja razlika u stavovima u cilju stabilizacije prilika u regionu - saopútilo je u subotu Ministarstvo spoljnih poslova Republike Srbije.\nMinistri Jeremić, Davutoglu i Alkalaj će, između ostalog, govoriti o načinu razmjenjivanja iskustava i nastavku međusobne podrške u procesu vizne liberalizacije i pristupanja Evropskoj uniji država Balkana, navedeno je u saopštenju.


Nova kolekcija Twinsa uskoro na pisti BIPA FASHION.HR-a - She\nNaslovnica / Moda / Trendovi / Nova kolekcija Twinsa uskoro na pisti BIPA FASHION.HR-a\nObjavio 02.03.2018. S.P. u Trendovi


Blizzard: Više od 74,000 WoW naloga suspendovano zbog botovanja | PC Press\nBlizzard: Više od 74,000 WoW naloga suspendovano zbog botovanja\n19. juni 2020. 19. juni 2020. Stefan Dević\nBlizzard je suspendovao veliki broj naloga u igri World of Warcraf zbog toga što su koristili aplikacije van igre uz pomoć kojih su čak i kada ne igraju njihovi avatari za njih obavljali složene zadatke i napredovali u igri. To je suprotno pravilima koje je Blizzard postavio za igrače i takvi nalozi su suspendovani.\nBotovanje se (ne) isplati\nKompanija se nije često oglašavali tim povodom, međutim navode da su dobili veliki broj upita od samih igrača u vezi sa istom temom te da su procenili da je bitno da stave do znanja svima koje je viđenje kompanije.\nZbog botovanja je isključeno 74.000 naloga, što je veliki izazov za Blizzard koji će za te naloge morati i da dokaže da su varali. Iz kompanije ističu da imaju nekoliko sistema koji prepoznaju takvo ponašanje u igri, ali da to nije uvek lako, kao i da će dati sve od sebe da što pre otklone probleme jer je u neke transakcije koje su obavljali oni koji su varali u igri uključen i pravi novac.\nPročitajte i: World Of Warcraft: Igra bez uvredljivih komentara\nTagovi: Blizzard, Blizzard WoW, World of Warcraft\n← Samsung patentirao neverovatan modul od 6 kamera za telefone\nMotorola partner Teniske akademije Tipsarević →


Hotel Grand Kaptan Alanya Turska se nalazi u oblast Obagol u Alanji, udaljen je oko 5 kilometara od centra Alanje i oko 130 kilometara od aerodroma Antalija. Hotelska privatna peščana plaža je sa ležaljkama, suncobranima i peškirima za plažu koji se ne naplaćuju. Postoji tunel ispod puta koji vodi do plaže. Hotel ima ukupno 334 sobe, usluga je ultra all inclusive.\nGlavni restoran, A’la Carte restorani-riblji i italijanski, lobi bar, bar pored bazena, bar na plaži. Posebno se plaćaju prema pravilima hotela: usluga lekara, čuvanje dece, usluga pranja i peglanja veša, telefon, fax, internet kutak, frizer, prodavnice, rent a car. Wi Fi je besplatan u zajedničkim prostorijama.\nOtvoreni bazeni za odrasle i decu, 3 tobogana, fitnes centar, tursko kupatilo, sauna,parno kupatilo, odbojka na plaži, stoni tenis, zabavni program tokom dana, takmičenja na plaži i pored bazena, večernji šou program, mini klub za decu od 4 do 12 godina, igralište. Posebno se plaćaju prema pravilima hotela: sportovi na vodi, masaža, Wellness centar, kompjuterske igre, bilijar.\nkupatilo sa kadom ili tuš kabinom, fen, klima-uredjaj, telefon, mini bar (voda i bezalkoholna pića se dopunjuju svakodnevno), sef, ketler, set za čaj i kafu, SAT-TV i muzički kanali, balkon ili terasa sa garniturom za sedenje\nStandard sobe (spavaća soba, kupatilo, max 2+1 osoba).


Showing results for tags 'прочитати'. - Живе Речи Утехе\nShowing results for tags 'прочитати'.\nЛиста књига које свакако морате прочитати\nBorhesova lista knjiga koje svako treba da pročita Jedan je od najvećih književnika 20. veka Foto: Profimedia Argentinski pisac Horhe Luis Borhes predstavlja jednog od najuticajnijih književnika 20. veka, a jednom prilikom sastavio je listu od 16 najvećih dela iz različlitih oblasti. Svojim kratkim pričama je preoblikovao modernu književnost. On je jedan od prvih autora koji je spajao žanrove, naučnu fantastiku i detektivske priče sa filozofskim diskursom. Borhesova priča Vrt sa stazama koje se račvaju je nagoveštaj hipertekstualnosti internet doba Pored ovoga, pisao je književne, ponekad i filmske kritike. Bio je direktor Nacionalne biblioteke u Buenos Ajresu. Borhes je za sebe govorio da je čitalac pre nego pisac, tako da bi bilo zanimljivo videti izbor knjiga autora koji ima percepciju svemira kao biblioteke i kome je čitanje bila vrhunska strast. Argentinska izdavačka kuća Hispamerika je zamolila Borhesa da napravi listu najvećih dela iz različitih oblasti. Od 74 naslova koje Borhes naveo izabrano je 16. 1. Sabrane priče, Franc Kafka Najneospornija Kafkina vrlina je izum nesnošljivih situacija. Dovoljno mu je tek nekoliko redaka da bi stvorio nezaboravnu sliku… Zaplet i ambijent su bitni, ne razvoj radnje ni psihološko poniranje. Otud prednost njegovih pripovedaka nad romanima. 2. Priče, Hulija Kortasara 3. Guliverova putovanja, Džonatan Svif 4. Putovanja, Marko Polo 5. Zli dusi, F.M. Dostojevski Ruski majstor je ušao više od svih ostalih u lavirinte slovenske duše. 6. Hiljadu i jedna noć 7. Igra staklenih perli, Herman Hese 8. Ep o Gilgamešu 9. Priče, Edgar Alan Po 10. Grčki mitovi, Robert Grevs 11. Nevidljivi čovek, H. Dž. Vels 12. Ogledi i dijalozi, Oskar Vajld Razmišljati o njemu znači razmišljati o bliskom prijatelju koga nikada nismo videli, ali kome poznajemo glas i koji nam svakoga dana neizmerno nedostaje. 13. Knjiga Mrtvih 14. Per Gint, Henrik Ibzen 15. Bhagavad Gita 16. Mol Flanders, Daniel Defo Izvor: kultivisise.rs


Otkrivamo tajne savršenog stila Skandinavki - Harper‘s Bazaar\nNekada je pariski šik bio oličenje onoga čemu je modna publika težila, a sada u skandi estetici tražimo inspiraciju. Od dizajna nameštaja i enterijera, do koncepta kao što je „hygge“ (udobnost) i „lagom“ (umerenost), naša opsesija svim skandinavskim stvarima – posebno modom – ne pokazuje znake da jenjava.\n„Skandinavski stil promenio se u poslednjih nekoliko godina“, smatra Pernille Teisbaek, kraljica skandinavskih influensera. "Ranije je bio zaglavljen u minimalističkoj viziji, ali sada je veoma osvežavajuće videti toliko šarenih komada i odvažnih printova, koji su uspeli da zadrže osnovnu esenciju: ležeranu estetiku i lagan stil."\nBivša manekenka i osnivač Social Zoo-a, marketinške agencije za uticajne ljude sa sedištem u Kopenhagenu, takođe je napisala Dress Scandinavian, praktičan vodič o tome kako da na najbolji način iskoristite svoju garderobu u skandi maniru. Njen moto? Investirati mudro. „Ulažite u kvalitetnije komade koje možete nositi dugi niz godina. Mnoge stvari postaju bolje i izgledaju prirodnije kada se iznose."\nŠta je tajna skandi stila?\nSkandinavke vole da kombinuju ženstvene siluete sa muškim krojevima kako bi stvorile kontraste. Takođe često dodaju sportske elemente uz elegantnije varijante, poput patika uz dugačku haljinu za dan u kancelariji. Ne trude se previše, i to je ključ što ostalima deluju osvežavajuće i inspirativno.\nVole da se poigravaju stilovima, a njihov pristup modi je jasan: razigrano, obojeno i neustrašivo.\nKada je reč o osnovnim stvarima koje čine njihove garderobere, uvek će se naći po neki blejzer, starinski Levis, bele oversized košulje, majice bez rukava, naočare za sunce, potpetice i torbe u koloritu.\nU našoj galeriji inspirišemo vas sa tri Skandinavske IT devojke Pernille Teisbaek, Emili Sindlev i Jeanette Friis Madsen koje nas vizuelno uče skandi estetici.


Objavljen soundtrack iz serije “Kosti” (AUDIO) – Bosonoga\nMuzika iz serije “Kosti”, koja nije ostavila ravnodušnim mnogobrojnu publiku u regionu, zvanično je objavljena na YouTube kanalu “Bosonoga produkcije”.\nKao i za seriju “Meso”, kompozitor Petar Bilbija je zaslužan za upečatljiv zvuk koji je vrhunski ispratio tematiku „Kostiju“, a posebno se istakla obrada legendarne pjesme “Što te nema”, kantautorke Jadranke Stojaković. Ova numera je izazvala naročitu pažnju gledalaca, posebno zbog toga što ju je otpjevala djevojčica Nikolina Čakalj, čime se izdvojila kao jedna od najupečatljivih segmenata serije.\nSerija “Kosti”, reditelja Saše Hajdukovića, nastala po scenariju Nikole Kolje Pejakovića, a čiji producent je Brankica Janković, po mišljenju kritike i publike ocijenjena je kao jedna od najboljih u triler žanru za 2020. godinu.\n„Kosti“ su doživjeli ogroman regionalni uspjeh propraćen milionskim auditorijumom, a predstavljaju drugi dio trilogije o Banjaluci, koju, kao i seriju “Meso”, zajednički potpisuju “Bosonoga produkcija” i RTS.\nPrethodni članakDžesi Ver objavila novi singl "Please" (VIDEO)\nSledeći članakTHE SERPENT (2021): Neodoljivo šarmantan i zavodljivo opasan


April, 2013 | Dom zdravlja Podgorica\nMjesečne arhive: April 2013\nOdržan simpozijum o novinama u terapiji hipertenzije i gestacionog dijabetesa\nIzabrani doktori iz domova zdravlja Podgorica, Danilovgrad, Kolašin i Cetinje, na stručnom simpozijumu održanom u srijedu, imali su priliku da se upoznaju sa novinama u terapiji i liječenju hipertenzije i dijabetesa koji se javlja u trudnoći.Predavači na stručnom skupu, koji je organizovao Dom zdravlja Podgorica i kompanija Berlin-Chemie Menarini bili su specijalisti iz Kliničkog centra […]\nOd dzpg | 24. Aprila 2013. | Vijesti | 0 Komentari | Svidja vam se\nOdržano predevanje o dijabetesu za gluve i nagluve osobe\nDom zdravlja Podgorica, u saradnji sa Internom klinikom Kliničkog centra Crne Gore i nevladinom organizacijom „Inter Mont“ organizovao je edukativni seminar o mjerama za sprječavanje dijabetesa kod gluvih i nagluvih osoba. Članovi organizacija gluvih i nagluvih,po prvi put imali su mogućnost da prate stručno predavanje uz pomoć gestovnog prevodioca. Direktor Doma zdravlja Podgorica dr Nebojša […]\nOd dzpg | 4. Aprila 2013. | Vijesti | 0 Komentari | Svidja vam se\nAmerička ambasadorka u Crnoj Gori Sju K. Braun uručila vrijednu donaciju Domu zdravlja Podgorica\nKomanda američkih vojnih snaga u Evropi, kroz Program humanitarne pomoći, donirala je, posredstvom Ambasade Sjedinjenih Američkih Država u Crnoj Gori, Domu zdravlja Podgorica ambulantno vozilo sa pratećom medicinskom opremom i kombi kapaciteta 15 mjesta. Ambasadorka SAD – a u Crnoj Gori Sju K. Braun simbolično je uručila ključeve direktoru Doma zdravlja Podgorica dr Nebojši Kavariću. […]\nOd dzpg | 2. Aprila 2013. | Donacije | 0 Komentari | Svidja vam se


Tema: Igre koje su razočarale !\nMeni lično ovde spadaju GearsOfWar koji je valjda bio hit na XBox360, priznajem da sam prešao pola i skinuo je sa kompa. Tu je još NFS ProStreet: šta je pesnik hteo da kaže?! Ako hoću da vozim simulaciju voziću Colina, a ako želim da kroz krivine idem sa 220kmh uz sve moguće bleštavilo ovog sveta i osećaj da adrenalin ide kroz vene onda igram NFS Most Wanted ili Carbon. A šta je ovo? I tu je taj glamurozni Stranglehold (valjda sam dobro napisao), na 2 DL DVD-a !! I šta se dobije, kao fol MaxPain, samo mnogo bolje, a ustvari sasvim suprotno, dosadno, zamorno i opet neoriginalno. Skinut sa kompa nakon 20 min igranja.\nRe: Igre koje su razočarale !\nStronghold 2,Stronghold Legend\nLokacija Ima tu neki kontejner\nmene razocarala igra ali zato sto nema nastavka EVIL GENIUS ako izadje nastavak(ima najava za mart ove godine) da dodaju sadasnje doba,nove likove i da ne bude onako malo monotono,to jest da ne bude ko SIMS kao prvi deo\nOriginal postavio zeljkov020 Crisys\nZašto Crysis? Meni je interesantno da se mnogima igra nije dopala, mnogima je to samo malo ušminkani Far Cry ali ja ipak smatram da se ljudima koji toliko truda ulože da naprave nešto što po lepoti još nije viđeno u svetu igara treba odati veliko priznanje. Što se mene tiče, da nije bilo ove igre i CallOfDuty4 2007.godina bi bila promašena godina po pitanju video igara (mrzim da ih tako zovem, mislim da je to sada toliko kompleksna multimedijalna stvar da bi trebalo da se zovu virtuelni svetovi a ne igrice !). Za mene je i Bio Shock bio razočarenje od onog trenutka kad je prvi onaj zombi iskočio iz ćoška (u Half Life2 su mi smučili, nekako sam ih svario u STALKER-u), toliko su grmeli o toj igrici da će da promeni i okrene naglavačke svet igara, kao to je novi Half Life, a na kraju ispade da su zakasnili par godina i da nisu smislili ništa originalno (osim one narkomanske igle sa kojom moraš da se bodeš svako pet minuta). Zato mislim da je Crysis opravdao ono što se očekivalo, naravno da ima mesta za poboljšanja, pre svega u interakciji sa okolinom, malo i daosadi skakanje po ostrvu, nije da zelenilo ne prija ali bi promena dobrodošla. Ipak je originalan, a to je danas, u moru sivih kopija, ipak vredno pažnje, jer veoma je bitno na šta čovek troši svoje slobodno vreme.\nOriginal postavio zemunac gamer Stronghold 2,Stronghold Legend\nFIFA 2008,Stronghold 2\nO ne, ne... GearsOfWar nikako nije razocarenje, samo je mozda tebi dosadna.\nRazocarenja: Zadnja dva-tri NFSa, uglavnom svi nastavci EA-ovih igara, Crysis (naravno, ako se izuzme grafika)... Ima jos igara, ali ovo je ono sto prvo pada na pamet i sto je po defaultu razocaralo.\nNFS PROO STREET !!!\nPro Street je shit\nproo street..aj ako si igra na volanu jos moze i da prodje ali ovako..\nNe moze ni ovako bezveze je\nbeše ova tema...mene je razočarao Super Mario Bros. 2 :-x\nworms- swe posle worms dvojke..\n3d nije za tu igru..\nOriginal postavio ivam91 worms- swe posle worms dvojke..\nIsto vazi za heroje,nisu oni za 3d\nMene licno razocarao Two Worlds i NFS Pro Street:-(\nDa Two Worlds je glupava kopija obliviona\nStronghold Legend i Pro Street\nStronghold 2,Heroes 4\nDriv3r,Two worlds,Heroes 4.\nkane&lynch - dead man\nPES 2008...igra i nije tako losa ali ocekivao sam mnogo vise nije mi jasno zasto uvek moraju da menjaju ono sto valja, vecina ljudi ovde przi 6-cu i dalje\nIgre koje iziskuju najveci IQ\nAutor vertis u forumu Video igre\nPoslednja poruka: 30.10.2011., 19:59\nDa li neko zna koje su igre za Red Cat mp4???\nAutor yellena_so u forumu Video igre\nPoslednja poruka: 06.01.2009., 20:23\nVideo igre koje...\nAutor NaraYan u forumu Video igre\nPoslednja poruka: 05.10.2005., 11:41\nigre koje izlaze u 2005 su.....\nAutor krak u forumu Video igre\nPoslednja poruka: 01.02.2005., 19:52\nKoje igre da kupim?\nAutor Albi u forumu Video igre\nPoslednja poruka: 19.02.2004., 05:06


Crnadak poručio: Lukač je lažov! | Radio Televizija BN\nCrnadak poručio: Lukač je lažov!\nMinistar inostranih poslova u Savjetu ministara BiH Igor Crnadak demantovao je izjave ministra unutrašnjih poslova Dragna Lukača da je službenim automobilom dovezao odbornika PDP-a Draška Stanivukovića u Čelinac, gdje se prije dva dana dogodio incident tokom polaganja kamena temeljca za lokalni most i nakon toga vratio ga u Banjaluku.\nRepublika Srpska 11.09.2018 | 11:00\nTvrdnje ministra unutrašnjih poslova Dragana Lukača da sam u privatne svrhe koristio službeno vozilo su laž, poručio je ministar inostranih poslova BiH Igor Crnadak. Ističe da nije u redu da Lukač priča neistine jer njegova funkcija to njemu ne dozvoljava.\n„Ministar policije treba da bude strah i trepet za kriminalce i lopove. Umjesto da čujemo od Dragana Lukača ko je ubio Davida, mi gledamo kako maltretiraju djecu i mlade oko bezveznih stvari“, ističe Igor Crnadak, ministar inostranih poslova BiH.\nCrnadak je potvrdio da je bio u Čelincu, ali drugim povodom.\n„Ja sam bio u Čelincu oko 16:45 h da posjetim dvoje tinejdžera koje su maltretirali taj neki Lukačev Rajlić koji je bio najgori prema njima i Dodikovo obezbijeđenje. Bio sam s njima i rekli su da će ih pustiti za 10 minuta i ja sam otišao za Banjaluku, a oni su tu djecu držali do pola 11 naveče“, ističe Crnadak.\nMUP Srpske je uradio još jednu negativnu stvar, a to je izdavanje pasoša BiH Elvisu Keljmendiju. To je, tvrdi Crnadak, izazvalo negativne reakcije u međunarodnim krugovima.\n„RS je sa ovim dobila jedan veliki šamar s ozbirom da sa ministrom Lukačom i njegovim ministrima ne vrijedi ništa pričati. Oni su rekli da je sve u redu i vjerovatno bi Pablu Eskobaru izdali pasoš da je čovjek živ. Ja pozivam Milorada Dodika da javno kaže da li vrh RS stoji iza ove akcije MUP-a RS i da li podržava da ovaj čovjek nosi državljanstvo BiH i naš pasoš“, kaže Crnadak.\nGovoreći o uvođenju sankcija SAD-a poslaniku SNSD-a u Predstavničkom domu parlamenta BiH Nikoli Špiriću, Crnadak tvrdi da nije bio obaviješten o tome, da nema nikakvu zvaničnu informaciju i da će o svemu naknadno obavijestiti javnost.\nA šta bi drDrugo "NE ZNAO RADITI".\nDobra kopija svog Šefa. Spasa im obojici nema, NEMORA SE SAMO AMERIKA OKOMITI NA NJIH. Sada je red svog naroda KOJI SE OSVESTIO I POČEO REAGOVATI NA DVOJAC LOPINA, KRIMINALACA, MAFIJAŠKIH SPODOBA...krajnje je vrijeme!!!\nTako je, Svice\nNece ni oni dovijeka, a to je njegovo junastvo koje je vec naplatio\nODAVNO JE TO ZNANO\nSAMO MOJ ČOVJEČE "REGUJ NA PRAVI NAČIN" prema takvom lažovčini i kriminalcu na SAMOM VRHU PIRAMIDE KRIMINALA U RS a i šire.\nIsto ti je moj Igore, što kaže Lukač to kaže i Dodik. i obratno. Jedan drugog čuvaju. Neće moći zadugo. Brzo stiže kraj banditima.\nneki drrr mrrr\nPa mora biti lazov kad sa kim je takav je nego dajte necim drugim nas zabavite to je postalo malo dosadno sve jedno te isto.\nKao mi nismo znali da je lazov.\nLukaču, nije teško podnijeti ostavku\nVIJESTI, 12. mar 2018. - Slovački ministar unutrašnjih poslova Robert Kalinak saopštio je da podnosi ostavku zbog političkih tenzija u toj zemlji nakon ubistva istraživačkog novinara Jana Kuciaka i njegove djevohke Martine Kušnerove krajem februara. Slovačka vlada je pod pristikom masovnih demonstracija građana zbog toga što istraga o ubistvu Kuciaka i njegove djevojke ne napreduje, kao i zbog optužbi za korupciju.\nMinistar unutrašnjih poslova RS Dragan Lukač saopštio je da podnosi ostavku zbog političkih tenzija u toj zemlji nakon ubistva Davida Dragičevića krajem marta u Banja Luci. Vlada RS je pod pristikom masovnih demonstracija građana zbog toga što istraga o ubistvu Davida ne napreduje, kao i zbog optužbi za korupciju.\nTako bi to trebalo biti, ali ne u BL gdje su svi povezani i jedni druge cuvaju i smiruju. To je vlast i slast. Ja sam misljenja, da ce Lukac uskoro da poludi i da napravi haos oko sebe. Samo treba pogledati njegovo lice, pogled, govor i zakljuciti da ta osoba stoji pored same sebe.\nOvako priča Lukač:" Sve što se desilo, tu se desilo. Da li su ga tu dočekala neka lica sa kojima je došao u sukob, da li ga je neko gurnuo u Crkvenu, što jeste ubistvo u tom slučaju. To je nešto što ne možemo još da riješimo u potpunosti, ali rješavamo. Tužilaštvo radi na tome i intenzivno je radilo sve vrijeme" - kako monstrum ljigavo priča. Pa vjerujmo onda Lepiru-Lukaču-Dodiku, povezuju ih nemoguće čvrste karike nepravde, ljigavosti i laži. Pa dodajmo i ovaj Milin biser o pravosuđu: "Pravosuđe je sinonim za kriminal, ali ne mogu se miješati u njegov rad". Apsurd, a Mile NAREDIO KRIMINAL U PRAVOSUĐU! UPRAVLJA I LUDAKOM BEZ IMALO PAMETI-LEPIROM, a da ne pričam moralom.\nNem dileme LOPOV, KRIMINALAC UBICA - LUKAČ NA ČELU MAFIJE U RS-u.\nAla, ali je Gaco ovom izjavom okarakterisan!\n17. oktobar, 2005.\nOslobađajuća presuda za Dodika! Optužnica, koju je podiglo Okružno tužilaštvo u Banjoj Luci u decembru 205. godine, Dodika i Kondića je teretila da su zloupotrebom službenog položaja i ovlaštenja. Od januara 1998. do kraja 2000. godine oštetili su budžet RS-a za šest miliona konvertibilnih maraka. Krajem septembra ove godine, nakon revizorskih izvještaja, Tužilaštvo je podnijelo IZMIJENJENU OPTUŽNICU koja je teretila Dodika i Kondića za zloupotrebu službenog položaja i ovlaštenja, kao i za nesavjesno poslovanje u službi, čime je budžet entiteta oštećen za 4,9 miliona maraka. SAMO NARODE GLEDAJ KAKO SUDI OVO ISTO PRAVOSUĐE KOJE DANAS OPET ZATAŠKAVA. ALI GORE ZATAŠKAVA - UBISTVO STUDENTA OD 21 godinu. U to vrijeme predsjednik sudskog vijeća, sudija Spasen Keleman (u čijem vjeću je tada sjedio i odlučivao Lepir), u obrazloženju presude naveo je da Okružno javno tužilaštvo tokom postupka nije dokazalo da su Milorad Dodik i Novak Kondić iskoristili službeni položaj i ovlaštenja, te time počinili krivično dijelo koje im se stavlja na teret. I vrabcima na grani je bilo jasno da su Keleman-Lepir već odavno LAŽLJIVO-POKVARENI SUDIJSKI TANDEM, KOJI RADI ZA MOČNIKA\nRE 17. oktobar\nMOŽE LI OVO POREĆI DODIK, KELEM, LEPIR. VOLIO BI NJIHOV KOMENTAR.....bezuspješno jer MORAJU OSTATI ČUTOLOZI.... SVI ZAJEDNO SA BAJO PADAJU U PROVALIJU..a to je HAPSANA(ZATVOR)\nЈа шта него да је лажовчина. Но није у томе проблем већ што ни ти од њега ниси ни за грам одмакао, а ево 4 године водите овај слуђени народ. Кудила врана гаврана, тако ти је то.\nSamo ti čuti\notkud ti ? #kojeubiodavida


Miloš KARADAGLIĆ: Biću bolji nego ikada do sad! | Analitika - Informativni Portal\nMiloš KARADAGLIĆ: Biću bolji nego ikada do sad!\nVeliki koncerti i turneje čekaju za narednu sezonu. Posebno se radujem BBC-ijevom Proms Festivalu u Albert Hall-u i svjetskoj premijeri koncerta za gitaru i orkestar pisanog za mene. Upravo radim na njemu i totalno je revolucionaran, kazao je gitarista Miloš Karadaglić u eksluzivnom intervjuu za Portal Analitika.\nObjavljeno: 17. 05. 2017 - 00:00\nAmbasador KotorArta, svjetski poznati gitarista, Podgoričanin u čijem je pasošu cijeli svijet i rado viđen gost na svim najpoznatijim scenama, polako se vraća na scenu. Naravno, riječ je o Milošu Karadagliću čiji je privremeno povlačenje prošle godine izazvalo brojne komentare i poruke podrške.\nSa našim proslavljenim umjetnikom razgovarali smo u susret prvim koncertima nakon jednogodišnje pauze – 4. avgusta na Luštici i dva dana kasnije u Kotoru, u okviru programa KotorArt Don Brankovih dana muzike, a drugu godinu za redom u partnerstvu sa rizortom Luštica Bay.\nKaradaglić je u februaru prošle godine otkazao nekoliko koncerta zbog povrede tetive. Nastupio je tek krajem jula, upravo na Don Brankovim danima muzike, sa kolegama klarinetistom Anderasom Otenzamerom i akordionistkinjom Ksenijom Sidorovom.\nMeđutim, u oktobru je morao da donese mnogo težu odluku - o privremenom povlačenju sa scene. U tom trenutku je za sezonu 2016/2017. pripremao praizvođenje prvog koncerta za gitaru i orkestar koji je za njega pisao čuveni savremeni kompozitor i oskarovac Hauard Šor (Howard Shore), a trebalo je da ga izvede sa kanadskim Orkestrom Nacionalnog centra umjetnosti. Takođe, za ovu sezonu bila je najavljena još jedna premijera, i to končerta za gitaru koji mu je posvetio britanski kompozitor Džobi Talbot (Joby Talbot). Sve to ga sada čeka u narednoj sezoni, koja počinje na jesen.\nU eksluzivnom intervjuu za Portal Analitika, prvom nakon prošlogodišnjih teških dana i odluka, naš sagovornik nam je ispričao što mu je dalo snagu da prevaziđe taj period, kada ćemo ga ponovo čuti i vidjeti, te koji su planovi za naredni period.\nANALITIKA: Kada ste sredinom oktobra prošle godine najavili povlačenje sa scene zbog nezaliječene povrede, mnogi su pomislili da su male mogućnosti da Vas ponovo čuju i vide uživo. No, da je to sada već realnost, najavili ste 24. aprila odlomkom iz kompozicije „Lagrima“, sa Vašeg prvog albuma. Što se sve događalo u tih pola godine?\nKARADAGLIĆ: Crnogorski mediji su na žalost izvukli iz konteksta objavu za javnost koja je izdata u oktobru prošle godine. Moje trajno povlačenje sa scene ni u jednom trenutku nije bila opcija. Ipak povreda koju sam vukao već neko vrijeme me je, na žalost, onemogućila da nastupam u ovoj sezoni i bio sam primoran da otkažem velike koncerte i gostovanja. Razumjećete da to nije bilo ni malo lako...\nIpak, taj period iskoristio sam za odmor i oporavak od iscrpnog rasporeda, a samim tim i da se povreda koju imam kvalitetno sanira.\nANALITIKA: Koliko će oporavak još trajati, odnosno kada će Vas publika ponovo čuti uživo?\nKARADAGLIĆ: Vraćam se na scenu vrlo brzo. Na pravom sam putu, jačam, i za par mjeseci biću bolji nego ikada do sad! Publika mi je dala nevjerovatnu podršku i, samim tim, krila da prebrodim sve one teške momente koji su sada već iza mene.\nANALITIKA: Kao umjetnik koji je svoju karijeru praktično od samog početka vezao za Don Brankove dane muzike, kako ste reagovali na titulu ambasadora te manifestacije? Što ona za Vas predstavlja?\nKARADAGLIĆ: KotorArt je mjesto okupljanja, stvaranja, prijateljstva. Iz godine u godinu donosi nam nešto novo, širi vidike i izrasta u jedan ozbiljan međunarodni festival. Rijetka su mjesta gdje postoji tolika energija i emocija...\nZa mene, on je uvijek poseban - nekako magičan. Čast mi je što sam i zvanično postao dio njega.\nANALITIKA: Da li već imate pozive za gostovanja na festivalima i koncertnim scenama, i postoje li neki „privilegovani“ za koje se posebno spremate?\nKARADAGLIĆ: Zna se ko je za mene uvijek „privilegovan“! Zatvara se krug. Uzbuđen sam.\nVeliki koncerti i turneje čekaju za narednu sezonu. Posebno se radujem BBC-ijevom Proms Festivalu u Albert Hall-u i svjetskoj premijeri koncerta za gitaru i orkestar pisanog za mene. Upravo radim na njemu i totalno je revolucionaran...\nANALITIKA: A šta spremate za publiku u Kotoru?\nKARADAGLIĆ: Jedan raznovrstan program i fantastični gosti obilježiće ovogodišnji nastup na festivalu u Kotoru. Volis Đunta (Wallis Giunta), mecosopran iz Kanade, je jedna nevjerovatna djevojka i prava zvijezda svog posla. Pridružiće nam se i fenomenalno talentovani mladi gudački kvartet iz Londona, Ruissi Quartet. Programom ćemo obuhvatiti sve ono najljepše iz svih repertoara. Biće pravo uživanje za sve u ambijentu koji je zaista jedinstven na svijetu.\nFoto: Andy Earl, KotorArt/D.Miljanić\nTagovi: Miloš Karadaglić KotorArt


Beogradska filharmonija: Spoj muzike i drame » Antrfile\nNaslovna VESTI Beogradska filharmonija: Spoj muzike i drame\nI ove nedelje filharmoničari će publici ponuditi zanimljive sadržaje.\nVladica Milosavljević i Tamara Krcunović / Foto: Promo\nU okviru nedeljnog onlajn repertoara, Beogradska filharmonija ove sedmice posebnu pažnju posvećuje spoju muzike i drame. Publika će imati priliku da čuje različite projekte koje je orkestar izveo zajedno sa glumačkim zvezdama (Slobodan Beštić; Vladica Milosavljević; i Tamara Krcunović.\nU scenskoj muzici “Egmont” Ludviga van Betovena, napisanoj za Geteovu dramu, Slobodan Beštić je u ulozi naratora preneo priču o herojstvu plemića iz XVI veka. Zajedno sa sopranom Vesnom Đurković i pod upravom šefa Gabrijela Felca, Beogradska filharmonija je ovo delo izvela 18. aprila 2019. na Kolarcu i prethodno na svečanom zatvaranju novosadskog Nomusa. Sada ga publika može čuti na sajtu institucije u okviru audio selekcije sredom – OVDE.\nSpoj muzike i drame – Gabrijel Felc i Slobodan Beštić / Foto: Promo\nOnlajn sezona petkom na YouTube kanalu predstavlja intrigantnu i revolucionarnu “Priču o vojniku” Igora Stravinskog. Ovo remek delo kamerne muzike zamišlјeno je da objedini igru, muziku i glumu. Tako su se na filharmonijskoj sceni, zajedno sa muzičarima našle glumice Vladica Milosavljević i Tamara Krcunović; kao i vizuelni umetnik Vojislav Klačar. Priču o vojniku, povratniku iz rata, koji je prodao svoju violinu/dušu đavolu u zamenu za bogatstvo, rediteljski je uobličio Vlatko Ilić. YouTube premijera ovog komada zakazana je za petak 1. maj od 20h.\nU okviru nedeljenog repertoara Filharmonija je objavila blog Gabrijela Felca. U njemu šef dirigent otkriva kako se kroz volonterski rad sprijateljio sa srpsko-hrvatskom porodicom u Nemačkoj. Publiku i svoje kolege muzičare, pozdravila je violončelistkinja Maja Bogdanović iz Amsterdama podelivši svoja iskustva iz izolacije. Takođe, ove nedelje Filharmonija se priseća svog nastupa na Beogradskom maratonu, a posebno čestita rođendan slavnom Mehti uz prisećanje na poslednji zajednički nastup sa koncerta na otvorenom iz 2017. godine.\nPrethodni članak“Heroj” nova pesma benda “Ničim izazvan”\nSledeći članakBelgrade Beer Fest 2020: Rokenrol i pivo u niskom startu


Rezervat Bačko podunavlje (VIDEO) | Portal NA VODI\n24. nov 2017. - Ekologija, Izbor urednika - Tagged: Bač, Dunav, prirodni rezervat\t- Bez komentara\nU nejmu raste i živi preko 1.000 biljnih vrsta, 55 vrsta riba, 230 vrsta ptica, 51 vrsta sisara i mnoge druge vrste iz sveta flore i faune.\nRezervat biosfere „Bačko Podunavlje“ se nalazi na severozapadu Vojvodine i deo je „Evropskog Amazona“, koje predstavlja jednu od najočuvanijih ritsko-močvarnih celina na čitavom toku Dunava.\nUpisan je u Svetsku listu rezervata biosfere na ovogodišnjem zasedanju Međunarodnog koordinacionog saveta UNESKO programa „Čovek i biosfera“ u Parizu.\nU okviru rezervata biosfere „Bačko Podunavlje“ koji se prostire na područjima opština Sombor, Apatin, Odžaci, Bač i Bačka Palanka na površini od 176.635 hektara, nalaze se četiri zaštićena područja, među kojima je izuzetno vredan Specijalni rezervati prirode „Gornje Podunavlje“.\nRezervat je ostatak nekadašnjih prostranih plavnih predela Podunavlja. Čine ga sledeće celine: Monoštorski rit, Apatinski rit, područja Štrpca, Kozare i Karapandže. Najveći deo teritorije pokriven je kompleksima ritskih plavnih šuma.\nOvakvi očuvani izvorni biotopi retko gde se mogu sresti, kako kod nas, tako i u Evropi. Zajedno sa desnom obalom, plavnim područjem u Baranji u Hrvatskoj poznatom po Kopačkom ritu i plavnim područjem Karapandža u Mađarskoj čini prirodnu celinu.\nSastavni je deo potencijalnog Rezervata biosfere „Drava-Mura“ i nalazi se na spisku potencijalnih vlažnih područja za upis na listu Ramsarske konvencije.\nSpecijalni rezervat prirode „Gornje Podunavlje“ stavljen je pod zaštitu države 20. jula 2001. kao prirodno dobro 1. kategorije (od izuzetnog značaja za Republiku).\n„Gornje Podunavlje“ ima ogroman ekološki značaj u funkciji očuvanja, zaštite i unapređenja prirodnih vrednosti. „Gornje Podunavlje“ je dunavski biser Vojvodine i Srbije.\nSpektakularna flora i fauna\nRitske šume – prašume, ritovi i močvare daruju iskonsku lepotu u kojoj caruju ritski jelen i hrast lužnjak, su samo jedan deo prelepog spoja kopnenih i vodenih ekosistema.\nVoda je staništa reliktnih, retkih i ugroženih biljnih vrsta (borak, rebratica, jezičasti ljutić, beli i žuti lokvanja, močvarni kaćunak i dr.).\nU njmu se nakazi preko 1.000 biljnih vrsta.\nU Gornjem Podunavlju živi 55 vrsta riba, 11 vrsta vodozemaca, 9 vrsta gmizavaca, 230 vrsta ptica i 51 vrsta sisara, kao i ogroman broj beskičmenjaka, od kojih je fascinantna fauna dnevnih leptira sa preko 60 vrsta.\nUkupna drvna zapremina iznosi preko 1.300.000 kubnih metara od cega 40 odsto čine intezivni zasadi euroameričkih topola.\nPreko 30 životinjskih vrsta nalazi se na Preliminarnoj listi flore Srbije, kao prirodnih retkosti.


Arizona Luxury Art Club | NavedimeArizona Luxury Art Club – Navedime\nDodajte Listu Ulaz\nOrganizovati kupovinu Arizona Luxury Art Club Pogledajte Video\n1 Pregled za Arizona Luxury Art Club\n23 juna, 2021 7:59 am\nDa li je ovaj komentar ...\nOcenite firmu ili napišite recenziju\nVaša ocena za ovaj listing\nIzaberite Slike Upload\nVaše povratne informacije preporučljivo je da ima ne manje od 140 karaktera\nPrikaži sve namaza\nVlasnik ili radite ovde? Registruj! Registruj!\nKoji tvrde da obezbedi listing vašeg poslovanja\nMolimo vas da svoj poslovni e-mail adresu koja će se koristiti za pretenzionnoй postupka.\nDetalji verifikaciju *\nMolimo vas da svoje inspekcijski podaci koji će se koristiti za proceduru podnošenja tužbe.\nDa priložite datoteku\nNOVI KORISNIK? DA BISTE SE PRIJAVILI, UNESITE ADRESU E-POŠTE\nVozvraщaющiйsя korisnik? Označite ovo polje za potvrdu da se prijavite na sistem\nPretenzionnый zahtev se obrađuje nakon provere..\nVratite se na instrument tabli\nCopyright © 2021 NAVEDIME\nTel +381 11 21 21 935


SITUACIJA U SRBIJI SE DRASTIČNO POGORŠALA: Hospitalizovano više od 1.000 osoba, kritično u gradu u srcu Šumadije | Najnovije vesti - Srbija danas\n29.10.2020. • 16:07 Srbija Danas/Blic\nSITUACIJA U SRBIJI SE DRASTIČNO POGORŠALA: Hospitalizovano više od 1.000 osoba, kritično u gradu u srcu Šumadije\nU Srbiji je danas oboren novi crni rekord - za poslednja 24 sata na korona virus je testirano 9.450 osoba, pozitivno je 1.384\nKAKO SE NAŠA PSIHA BORI SA KORONOM? Psiholog objašnjava kako da izbegnemo paranoju i strah u vreme pandemije\nKragujevac se i dalje nalazi na drugom mestu sa 84 novozaraženih, gde je već nedeljama, Novi Sad je na trećem sa 67, zatim sledi Kraljevo - 32, Valjevo - 30 i Šabac - 30.\nInače, Šabac je na granici da uvede vandrednu situaciju, jer su danas imali najviše zaraženih u odnosu na prethodne dane, rekao je danas gradonačelnik tog grada.\nNa sastanku gradskog Štaba za vanredne situacije, Pajić je istakao da u Šapcu ima ukupno 123 aktivno obolelih. Dodaje i da je oko 400 kontakata u izolaciji.\nPodsetimo, juče smo ponovo oborili crni rekord - sa 341 koliko smo imali u ponedeljak, u utorak smo "skočili" na čak 1.053 zaraženih za 24 časa,a juče na čak 1.328! Na respiratoru je juče bilo 39 pacijenata, a broj hospitalizovanih se juče popeo na 946, što znači da je, kada se uporedi sa presekom za dan ranije, za 24 časa novh 123 pacijenata je smešteno u bolnice.\nViše od 1.000 obolilih od korone u bolnicama\nDanas je broj hospitalizovanih veći za 66 i iznosi 1.012, a na respiratoru se nalazi 44 pacijenata, što je za pet više nego juče.\nČlan Kriznog štaba dr Srđa Janković, komentarišući epidemiološku situaciju u Srbiji, rekao je jutros da ne može tako lako da se prate kontakti zaraženih "jer ih ima previše", a epidemiologa tek nešto više od stotinak u celoj zemlji.\nOn je rakao i da smo tek na početku trećeg talasa i da se epidemija ubrzava.\nDr Predrag Kon rekao je jutros da je industrija zabave ključni problem, kao i da imamo "upliv" virusa u školama i vrtićima.\nPodsetimo, predsednik Srbije Aleksandar Vučić sastao se juče sa direktorima kovid bolnica u Srbiji, nakon čega je saopštio da novih mera neće biti za sada, ali da će biti pooštrene kazne, odnosno da će se bolje primenjivati one mere koje već imamo. Policijski čas za sada nije opcija. Uskoro bi trebalo da budu pooštrene kazne, a za to se čeka usvajanje izmena dva zakona - o prekršajima i zaštititi stanovništva u slučaju epidemije.\nSrbija Korona KOVID19 koronavirus epidemija pandemija zaraza